Source: http://docplayer.hu/804762-Tartalomjegyzek-dontesek.html
Timestamp: 2018-04-22 05:14:04+00:00

Document:
TARTALOMJEGYZÉK DönTÉsEK - PDF
1 TARTALOMJEGYZÉK Döntések /B/2007. AB határozat Az Országgyűlés, a Kormány, a minisztérium vagy a helyi önkormányzat által január 1-je előtt létrehozott alapítványok alapítói közhatalmi szervek, az alapítvány vagyona köz -vagyon. A megszűnésre vonatkozó speciális szabályok a közhatalmi szervek által megállapított közérdekű célok hatékonyabb érvényesülését, valamint a célok megvalósulására szolgáló vagyon eredményesebb hasznosulását szolgálják. E rendelkezések nem sértik a tulajdonhoz való jogot, illetve a diszkrimináció tilalmát, és nem eredményeznek jogalkotói hatalommal való visszaélést sem. [Alkotmány 2. (1) bek., 13. (1) bek., 70/A. (1) bek.; évi LXV. tv. 1. (6) bek.] /B/2009. AB határozat (A tevékenységre jellemző kereset) I. Mindaddig, amíg kimutatható a közvetlen összefüggés az adóalany foglalkoztatásával, jövedelemszerző tevékenységével keletkező jövedelem és az adó alapja között, a jogalkotó az alkotmányos határok között maradt az adófizetési kötelezettség megállapításakor. II. Ha az adó, illeték vagy más közbefizetésre vonatkozó szabályozás megfelel az Alkotmány közteherviselési követelményeinek, akkor az a tulajdonhoz való jogot sem érinti. [Alkotmány 2. (1) bek., 9., 13., 70/A., 70/I., a közteherviselés rendszerének átalakítását célzó törvénymódosításokról szóló évi LXXVII. tv. 2. (4) bek., 7., 8., 17., 111. (3) bek., 117. (1) (2) bek., 118. (1) (2) bek., 119., 122. (1) (2) bek., 169., 177. h) pont, az egészségügyi hozzájárulásról szóló évi LXVI. tv. 3. (1) bek. a) pont ab) alpontja, (4) bek., a társadalombiztosítás ellátásaira és a magánnyugdíjra jogosultakról, valamint e szolgáltatások fedezetéről szóló évi LXXX. tv. 4. q) pont] /2010. (IX. 15.) AB határozat Szervezetalakítási kérdésnek minősül ezért nem lehet országos népszavazás tárgya az a kérdés, amely egy szerv létrehozására, átalakítására vagy belső szervezetének megállapítására vonatkozik. [Alkotmány 28/C. (5) bek. d) pont, 418/2009. (X. 29.) OVB határozat] /B/2005. AB határozat I. Utólagos absztrakt normakontroll eljárásban az ex nunc megsemmisítés mint jogkövetkezmény nem ütközik a jogbiztonság alkotmányos követelményébe. Az ex tunc megsemmisítés alapját adó törvényi rendelkezések értelmezését az Alkotmánybíróság joggyakorlatában elvégezte és azt következetesen alkalmazza. II. Nem jelent hátrányos megkülönböztetést az, hogy a jogszabály alkotmányellenességének esetére a jogalkotó a büntetőeljárásokban lehetőséget biztosít a kötelező felülvizsgálat elrendelésére, a polgári eljárásokban ezzel szemben nem. III. Az alkotmányjogi panasz rendkívüli jogorvoslat, de biztosítása nem következik kényszerítőleg a jogorvoslathoz való alapjogból. Ugyanakkor az alkotmányjogi panasz érvényesítésekor a jogalkotó olyan eljárási kereteket köteles biztosítani, amelyek alkalmassá teszik a jogorvoslati funkció betöltésére. [Alkotmány 2. (1) bek., 57. (5) bek., 70/A. (1) bek., évi XXXII. tv. 43. (3) (4) bek.] /B/2007. AB határozat Nem ellentétes a jogállamiság követelményével, hogy az adóhatóság mulasztási bírsággal sújthatja az adózót, ha a becslés során lefolytatott kapcsolódó vizsgálat az adózó bizonyítási indítványában foglaltakat nem támasztja alá. [Alkotmány 2. (1) bek.; évi XCII. tv (1) bek. l) pont] /2010. (IX. 23.) AB határozat Az ügyvédekről szóló törvény azon rendelkezése, mely szerint az olyan tényről és adatról, amelyről mint védő szerzett tudomást, az ügyvéd felmentés esetén sem hallgatható ki, a tisztességes tárgyaláshoz és a védelemhez való alkotmányos jogok érvényesülését segíti elő, és
2 2 ALKOTMÁNYBÍRÓSÁGI SZEMLE 1. szám, az önrendelkezési jog arányos korlátozásának tekinthető. A tanú vallomásmegtagadási jogára vonatkozó polgári perrendtartásbeli szabály alkalmazásánál ez az előírás nem mellőzhető. [Alkotmány 2. (1) bek., 54. (1) bek., 57. (1) és (3) bek.; évi III. tv (1) bek. c) pont, évi XI. tv. 8. (3) bek., évi XIX. tv. 81. (1) bek. b) pont] /2010. (IX. 23.) AB határozat Nem lehet népszavazást kezdeményezni a bírák elmozdításának kérdésében. A bírák jogállása nem csupán törvényalkotási kérdés, hanem az Alkotmányon alapuló önálló hatalmi ágat megtestesítő személyek függetlenségének személyi-szervezeti biztosítéka. A külső befolyástól független bírói ítélkezés feltétel nélküli követelmény, és lényegében abszolút alkotmányos védelem alatt áll. [Alkotmány 50. (3) bek., 338/2010. (IV. 23.) OVB határozat] /2010. (IX. 30.) AB határozat A hulladékgazdálkodásról szóló törvény nem ad lehetőséget a helyi önkormányzat képviselőtestületének arra, hogy a díjhátralék adók módjára történő behajtásától eltérően más igényérvényesítési módot határozzon meg rendeletében. Egy ilyen rendelkezés magasabb szintű jogszabállyal ellentétes, ezért sérti az Alkotmány 44/A. (2) bekezdését. [Alkotmány 44/A. (2) bek.; évi XLIII. tv. 26. (1) bek.; 61/2002. (X. 18.) Főv. Kgy. rendelet 32. (9) bek.] /E/2008. AB határozat A hátrányos megkülönböztetés tilalma és az egészséghez való jog nem indokolja az egészségkárosító kockázatok között foglalkoztatott munkavállalók expozíciós a veszélyeztetett munkában töltött idejének általános korlátozását abban az esetben, amikor a szabályozás különböző szintjei a kockázatokat csökkentő munkakörülmények biztosítását írják elő. [Alkotmány 70/A., 70/B. (2) bek., 70/D., évi XCIII. tv. 88. (4) bekezdés dm) pontja, évi C. tv.] /B/2006. AB határozat I. A szabad orvosválasztás eltérően érvényesül a háziorvosi ellátások és a kórházi ellátások tekintetében. Utóbbi körben a kórházi ellátások eltérő jellegére figyelemmel a szabad orvosválasztás összefüggésben áll ugyan az emberi méltósággal, illetve a testi integritáshoz való joggal, de nem tekinthető az önrendelkezési jog kifejeződésének. II. Egy törvény közjogi érvénytelenségének vizsgálatakor az időmúlás és a törvény hatálya alatt létrejött jogviszonyok fenntartása is értékelendő körülmény. [Alkotmány 54. (1) bek., 70/A., évi LXXXIII. tv. 19. (3) bek., 23. b) pont, 25. (6) bek.] /2010. (X. 20.) AB határozat I. A közúti közlekedésről szóló törvényben a parkolási díjak, pótdíjak önkormányzati rendeletben történő megállapítására adott felhatalmazás megsemmisítése kihat az ennek alapján megalkotott rendeletek alkotmányosságára. II. Nem ellentétes a jogbiztonság elvével és a törvény előtti egyenlőséggel, hogy jogegységi eljárás lefolytatásának van helye, ha a Legfelsőbb Bíróság valamely tanácsa jogkérdésben el kíván térni a Legfelsőbb Bíróság másik ítélkező tanácsának határozatától. III. A polgári perrendtartás azon rendelkezései, melyek a per tárgyától függően kizárják a felülvizsgálatot, nem érintik a felek bírósághoz való fordulási jogát. [Alkotmány 2. (1) bek.; 57. (1) bek.; évi LXVI. tv. 29. (1) bek. b) pont; évi III. tv (3) bek.; Kaposvár Megyei Jogú Város Önkormányzatának 25/1999. (X. 29.) önkormányzati rendelete] /B/2005. AB határozat A jogbiztonság és a szerzett jog alkotmányos védelme nem értelmezhető akként, hogy a múltban keletkezett jogviszonyokat soha nem lehet megváltoztatni. Az orvosok kötelező szakmai továbbképzésének előírása összhangban áll az államnak azzal az alkotmányos kötelezettségével, hogy a polgárai számára biztosítsa a lehető legmagasabb szintű testi és lelki egészséget. [Alkotmány 2. (1) bek., 9. (2) bek., 70/A. (1) bek. és 70/B. (2) bek.; 52/2003. (VII. 22.) EszCsM rendelet]... 18
3 1. szám, ALKOTMÁNYBÍRÓSÁGI SZEMLE /D/2005. AB határozat I. A bírósághoz fordulás és a szerződési szabadság alkotmányos jogából következik, hogy a szerződő feleknek joguk van arra, hogy jogvitájukat szerződéssel választottbírósági útra tereljék. II. Az Alkotmányból nem vezethető le annak szükségessége, hogy a választottbírósági díjat törvényi szinten kell szabályozni. [Alkotmány 2. (1) bek., 50. (1) bek., 57. (1) bek., évi LXXI. tv. 42. (2) bek. d) pont; évi XCIII. tv.] /B/2007. AB határozat Nem sérül a sértett jogorvoslathoz való joga, amennyiben a bíró kizárását megtagadó határozattal szemben nem élhet fellebbezéssel. [Alkotmány 2. (1) bek., 8. (1) bek., 57. (1) bek. és (5) bek., évi XIX. törvény 24/A. (3) bek.] /B/2008. AB határozat Nem ellentétes a diszkrimináció tilalmával, ha a települési szilárd hulladék kezeléséről szóló önkormányzati rendelet az üdülőtulajdonosoknak is előírja a szolgáltatás kötelező igénybevételét. Azzal a lehetőséggel, hogy a hulladék birtokosa a saját hulladékát maga is elszállíthatja, csak az önkormányzati rendelet keretei között lehet élni. [Alkotmány 70/A. (1) bek.; évi XLIII. tv. 20. (2) bek.; Velence Város Önkormányzat Képviselő-testületének 39/2004. (XII. 31.) rendelete 3. (3) bek., 5. (5) bek. és 6. (4) bek.] /F/2010. AB végzés Az Alkotmánybíróság nem rendelkezik hatáskörrel a Ket. hatálya alá tartozó eljárásokban a hatásköri összeütközés megszüntetésére és az eljáró szerv kijelölésére. [1989. évi XXXII. tv. 50. ; évi CXL. tv. 24. ] /2010. (X. 28.) AB határozat (A GVH elnökhelyetteseinek megbízatása) Az egyes állami szervek vezetői körében nem egyformán érvényesülnek a kinevezésben meghatározott időtartam megváltoztatására vonatkozó követelmények. A GVH elnöke és elnökhelyettesei megbízásának időbeli összehangolása érdekében megállapított új megbízatásmegszűnési jogcím nem alkalmazható a hivatalban lévő elnökhelyettesek megbízatására. [Alkotmány 2. (1) bek.; az Országgyűlés július 5-i ülésnapján elfogadott T/369. számú törvényjavaslat] /B/2009. AB határozat Marasztaló ítéletben foglalt pénzkövetelés nem minősül alkotmányjogilag védett tulajdonnak, így nem hozható összefüggésbe az Alkotmány 13. (1) bekezdésével. [Alkotmány 13. (1) bek.; évi XLIX. törvény 3. (1) bek. c) pont, 37. (3) bek.] /2010. (X. 28.) AB határozat (A 98%-os különadó) I. Az Alkotmány közterhekkel kapcsolatos módosításának eredményeként visszaható hatállyal a jó erkölcsbe ütköző jövedelmekre lehet közterhet kivetni. Minden egyéb adófizetési kötelezettség vonatkozásában az Alkotmány módosítását megelőző elvek maradtak hatályban. II. Az adó mértéke csak abban az esetben lehet alkotmányossági kérdés, amennyiben konfiskatórius, azaz olyan nagyságot ér el, hogy a nyilvánvalóan eltúlzott mérték már minőségi kategóriává, aránytalanná és indokolatlanná válik. Az ilyen adó a mértékére tekintettel alkotmányellenes. [Alkotmány 13., 70/I. (1) (2) bek., évi XC. tv , 133. ] /2010. (X. 28.) AB határozat Az sms-ben leadható szavazat önmagában nem eredményezi a szavazati jog titkos gyakorlása elvének sérelmét. A kérdésben tartott eredményes népszavazás esetén a jogalkotó kötelessége, hogy az ily módon lebonyolítandó szavazás titkosságát, valamint a választójog közvetlen és személyes gyakorlásának feltételeit megfelelően biztosítsa. [Alkotmány 71. (1) bek.; 342/2010. (IV. 23.) OVB határozat] /2010. (XI. 12.) AB határozat Nem sértik a népszuverenitás elvét a magyar állampolgárság könnyített megszerzését és a kedvezményes honosítást, visszahonosítást lehetővé tevő szabályok, mivel e szabályok kedvezményezettjei nem rendelkeznek választójoggal. [Alkotmány 2. (2) bek., 7. (1) bek., évi LV. tv. 4. (5) bek., 5. ]... 29
4 4 ALKOTMÁNYBÍRÓSÁGI SZEMLE 1. szám, /B/2005. AB határozat Az öregségi nyugdíj legkisebb összegének meghatározása nem igényel törvényi szintű szabályozást. A szociális biztonsághoz való jogból nem vezethető le következtetés a nyugdíjminimum konkrét összegére vonatkozóan. [Alkotmány 8. (2) bek., 17. és 70/E. ; 168/1997. (X. 6.) Korm. rendelet 11. ] /B/2010. AB határozat A művelődéshez és oktatáshoz való alkotmányos jog az állam számára intézményvédelmi kötelezettséget keletkeztet. Ingyenes oktatás megteremtésére csak a kötelező általános iskolai oktatás keretei között van kötelezettsége. Ezért nem alkotmányellenes az a szabályozás, amely a felsőoktatás keretei között megszervezett szakképesítéshez nyújtott állami támogatást meghatározott feltételek teljesítéséhez köti. A feltételek nem teljesítése pedig a támogatás visszafizetésére vezethet. [Alkotmány 2. (1) bek., 8. (2) bek., 70/B. (2) (3) bek., 70/F., 122/2009. (VI. 12.) Korm. rendelet] /2010. (XI. 18.) AB határozat Nem tartozik az Országgyűlés hatáskörébe nemzetközi szerződés megkötésének kezdeményezése, így ebben a kérdésben nincs helye országos népi kezdeményezésnek. [Alkotmány 19. (3) bek. f) pont, 30/A. b) pont és 35. (1) bek. j) pont] /2010. (XI. 18.) AB határozat A gyógyszer-ismertetési tevékenységhez kapcsolt díjfizetési kötelezettség nem sérti a vállalkozáshoz való jogot, mivel a gyógyszerészeti tevékenység területén a vállalkozáshoz való jog és a versenyszabadság korlátozásának megvan a megfelelő súlyú alkotmányos indoka. Mulasztásban megnyilvánuló alkotmányellenességet jelent, ha a jogalkotó nem biztosítja, hogy a védett iratoknak a hatósági eljárás részévé válása esetében az irat birtokosa jogorvoslati joggal élhessen az irat védettségét illetően. [Alkotmány 2. (1) bek., 9. (2) bek., 57. (5) bek., 70/A. (1) bek., 70/D., 70/I. ; évi XCVIII. tv. 20., 36. (4) bek.] /B/2007. AB határozat Nem jelent az egyházak közötti hátrányos megkülönböztetést, hogy húsvéthétfő és pünkösdhétfő napját a törvényhozó munkaszüneti nappá nyilvánította. [Alkotmány 70/A. (1) bek.; évi XXII. tv (3) bek.] /E/2009. AB határozat Abból, hogy különféle típusú jogi személyek azonos vagy hasonló tevékenységet végeznek, nem következik a minden szempontból azonos szabályozás kényszere. [Alkotmány 2. (1) bek., 70/A. (1) bek.; évi CXXVI. tv. 4. (1) bek.] /B/2004. AB határozat Nem ellentétes az ártatlanság vélelmével, hogy az ügyész megrovást alkalmazhat, mivel ez nem jár olyan jogkövetkezménnyel, amelyet a törvényalkotó a bíróság által jogerős ítéletben megállapított bűnösséghez kapcsol. Az ártatlanság vélelméből nem következik, hogy az állam büntető igényét mindenképpen jogerős bírósági ítéletben kell elbírálni. [Alkotmány 57. (2) bek.; évi IV. tv. 71. (2) bek.; évi XIX. tv. 187., 220., 222., 306., 459. ] /B/2009. AB határozat I. A felülvizsgálati kérelem elbírálására törvényben meghatározott 120 napos határidő nem alkotmányellenes, mivel nem vezet a felülvizsgálati eljárás ellehetetlenülésére, avagy alkotmányos garanciák kiüresedésére. II. A Legfelsőbb Bíróság Közigazgatási Kollégiuma előtt folyamatban lévő felülvizsgálati eljárásban a 120 napos elbírálási határidő megszakad jogegységi eljárás, alkotmánybírósági eljárás, illetve előzetes döntéshozatali eljárás kezdeményezése esetén. [Alkotmány 2. (1) bek., 7. (2) bek., 8. (2) bek., 47. (1) és (2) bek., 50. (1) (2) bek., 57. (1) és (5) bek., valamint a 70/K., évi XXX. tv. 340/A. (2) bek.]... 36
5 1. szám, ALKOTMÁNYBÍRÓSÁGI SZEMLE 5 193/2010. (XII. 8.) AB határozat A választókerületek kialakításának és módosításának alapvető elvei, szabályai és garanciái közvetlen összefüggésben állnak az egyenlő választójog elvével, ezért kétharmados törvényi szabályozást igényelnek. A konkrét egyéni választókerületi határok rögzítéséhez elegendő az egyszerű többséggel elfogadott törvény. [Alkotmány 8. (2) bek., 71. (3) bek.; évi C. tv ; évi XXXIV. tv. 50. (2) bek; 2/1990. (I. 11.) MT rendelet] /B/2004. AB határozat Az állam az egészségügy szervezeti és intézményi rendszereinek kialakítása és azok finanszírozási elveinek megalkotása során nagyfokú szabadságot élvez. Az ellátórendszer hatékonyságának, eredményességének, célszerűségének a megítélése nem alkotmányossági kérdés. Önmagában a teljesítményvolumen-korlát alkalmazása nem vezet az ellátáshoz való jog sérelmére. [Alkotmány 54. (1) bek., 70/A. (1) bek., 70/D. (1) bek., 70/D. (1) és (2) bek.; 43/1999. (III. 3.) Korm. rendelet] /B/2009. AB határozat A cégnyilvántartás lakcímadatai személyes adatok, a hozzáférhetőségükre vonatkozó előírások és a közérdekű adatok megismeréséhez való jog között nincs érdemi összefüggés. [Alkotmány 59. (1) bek., 61. (1) bek.; évi V. tv. 10. (4) (6) bek.] /2010. (XII. 17.) AB határozat Túllépi az önkormányzati jogalkotó a felhatalmazás kereteit, amennyiben a mozgóbolti kereskedelmi tevékenység folytatása feltételeinek meghatározása helyett előírásaival az adott önkormányzat működési területének egészén ellehetetlenítheti a vállalkozások működését. [Alkotmány 9. (2) bek., 44/A. (2) bek., 70/A. (1) bek., Budapest XI. kerület Újbuda Önkormányzata Képviselő-testületének 17/2008. (VII. 6.) ÖK sz. rendelete 2. (4) bek., a) pont] /B/2008. AB határozat Nem alkotmányellenes az a rendelkezés, mely szerint a földhivatal a rendelkezésére álló adatés eszközállomány igénybevételével alaptevékenységén kívül megrendelők részére egyéb szolgáltatási tevékenységet is végezhet. [Alkotmány 9., 70/A. ; 338/2006. (XII. 23.) Korm. rendelet 2. (2) bek.] /B/2009. AB határozat A házasság és a család alapjogi védelme magában foglalja a házassági és családi kapcsolatok fenntartásához és a családi együttéléshez való jogot is. Ennek szükséges és arányos korlátozását jelenti azonban, ha a Magyar Köztársaság meghatározott országok útlevelét közbiztonsági okból nem ismeri el érvényes úti okmányként, s ezáltal a családi együttélési célú tartózkodásra jogosító engedély megszerzéséhez a személyazonosságot más módon kell igazolni. [Alkotmány 15., 54. (1) bek., 70/A. (1) bek.; 328/2007. (XII. 11.) Korm. rendelet 1. számú melléklete] /B/2009. AB határozat A többlet-tőkekövetelmény maximális mértékét és előírásának feltételeit a jogszabály megfelelően tartalmazza. A többlet-tőkekövetelmény előírása nem sérti a vállalkozáshoz való jogot, mivel célja a hitelintézetek stabilitásának megőrzése. [Alkotmány 2. (1) bek., 9. (2) bek.; évi CXII. tv. 76. (2) bek., 153. (2) bek. b) pont, 157. (1) bek. a) pont] Tanulmányok Az alkotmányozáshoz Horváth Attila: A magyar történeti alkotmány tradíciói Takács Péter: Az alkotmány legitimitása Csink Lóránt Fröhlich Johanna: az alkotmányjogon innen Az alkotmánybíróság közjogi helyzete Balogh Zsolt: Alkotmánybíráskodás egykor és ma Bragyova András: Az értelmezés hatalma Kovács Kriszta: Az alkotmánybíráskodás lényeges tartalma
6 6 ALKOTMÁNYBÍRÓSÁGI SZEMLE 1. szám, Csehi Zoltán: Kérdések és felvetések a német típusú alkotmányjogi panasz magyarországi bevezetése kapcsán Sulyok Tamás: Az osztrák Verfassungsgerichtshof és a magyar Alkotmánybíróság utólagos normakontrollt érintő hatáskörei KRÓNIKA Belföldi és külföldi kapcsolatok Az osztrák alkotmánybíróság Nemzetközi szakértői konferencia az alkotmányozásról (Összefoglaló) Hivatkozások CONTENTS
7 1. szám, ALKOTMÁNYBÍRÓSÁGI SZEMLE 7 DÖNTÉSEK 590/B/2007. AB határozat Az Országgyűlés, a Kormány, a minisztérium vagy a helyi önkormányzat által január 1-je előtt létrehozott alapítványok alapítói közhatalmi szervek, az alapítvány vagyona köz -vagyon. A megszűnésre vonatkozó speciális szabályok a közhatalmi szervek által megállapított közérdekű célok hatékonyabb érvényesülését, valamint a célok megvalósulására szolgáló vagyon eredményesebb hasznosulását szolgálják. E rendelkezések nem sértik a tulajdonhoz való jogot, illetve a diszkrimináció tilalmát, és nem eredményeznek jogalkotói hatalommal való visszaélést sem. [Alkotmány 2. (1) bek., 13. (1) bek., 70/A. (1) bek.; évi LXV. tv. 1. (6) bek.] Az államháztartásról szóló évi XXXVIII. törvény és egyes kapcsolódó törvények módosításáról rendelkező évi LXV. törvény (Áhtm.) hatályon kívül helyezte a Ptk.-nak a közalapítványokra vonatkozó rendelkezéseit. A törvény hatálybalépése előtt bejegyzett közalapítványok tekintetében az alapítványokra vonatkozó rendelkezések alkalmazását rendelte el azzal, hogy a közalapítványt akkor is megszünteti a bíróság, ha az alapító ezt arra hivatkozással kéri, hogy a közfeladat ellátásának biztosítása más módon vagy más szervezeti keretben hatékonyabban megvalósítható. Ebben az esetben az alapító köteles a megszűnt közalapítvány vagyonát annak céljához hasonló célra fordítani. E kötelezettségének teljesítése során az alapító a megszűnt közalapítvány jogi személyiséggel rendelkező szervezeti egységét saját alapítású költségvetési szervvé is átalakíthatja. Az Áhtm.-nek az indítvány által támadott szabálya szerint a fenti rendelkezéseket kell alkalmazni az olyan alapítványok esetében is, amelyeket az Országgyűlés, a Kormány, a minisztérium vagy a helyi önkormányzat január 1-je (vagyis a közalapítvány intézményét a Ptk.-ba beiktató törvény hatálybalépése) előtt alapított, és az Áhtm. hatálybalépésekor még ebben a formában működik. Az indítványozók álláspontja szerint a támadott rendelkezés sérti az alapítvány, illetve az alapítványhoz csatlakozók tulajdonhoz való jogát [Alkotmány 13. (1) bekezdés]. Az indítványozók a diszkrimináció tilalmával [Alkotmány 70/A. (1) bekezdés] is ellentétesnek találták a szabályt, mivel nincs alkotmányos indok az alapítványok között azok alapítói szerinti különbségtételre. Az Alkotmánybíróság az indítványt elutasította. A tulajdonhoz való jog sérelme kapcsán a testület rámutatott arra, hogy a megszűnésre vonatkozó szabályok tekintetében nincs relevanciája az alapítvány tulajdonhoz való jogának, mivel maga a kérdéses jog alanya szűnik meg. A jogalanyiság megszűnése folytán az adott jogi személy vonatkozásában a tulajdonhoz való jog mint alkotmányos alapjog sérelme már nem értelmezhető. A tulajdonhoz való jog sérelme az alapítványhoz csatlakozók tekintetében szintén értelmezhetetlen, hisz tulajdonhoz való joguk az alapítvány részére történő vagyonjuttatással megszűnik. Az Alkotmánybíróság egyúttal kiemelte, hogy minden alapítvány közérdekű célra rendelt, jogi személyiséggel rendelkező, az alapítók magánvagyonától elszakadó célvagyon, ahol is a közérdekű célt az alapító határozza meg. Az indítvány által támadott rendelkezések hatálya alá tartozó alapítványok esetében a közérdekű célt meghatározó alapítók közhatalmi szervek, az alapítvány vagyona pedig az alapítók által biztosított közvagyonból is létrejött, az alapítványi sajátosságokat tükröző köz -vagyon. A megszűnésre vonatkozó speciális szabályok éppen a közhatalmi szervek által megállapított közérdekű céloknak a hatékonyabb érvényesülését, valamint a célok megvalósulására szolgáló vagyon eredményesebb hasznosulását szolgálják. A támadott rendelkezés az Alkotmánybíróság szerint nem ellentétes a diszkrimináció tilalmával sem. Ennek indoka az, hogy az indítvány által támadott utaló rendelkezés (és az általa felhívott jogszabályhelyek) a szabályozás szempontjából homogén csoportként kifejezetten az Országgyűlés, a Kormány, a minisztérium (miniszter), az országos hatáskörű szerv (vezetője) vagy a helyi önkormányzat (képviselő-testülete) által létrehozott alapítványokat tekinti. Az alapítványok megszűnésére vonatkozó szabályozási koncepció középpontjában egy meghatározott alapítói kör, nem pedig az alapítványok egy meghatározott csoportja áll. Ebből következően az indítvány által alkotmányellenesnek állított jogszabályhely tekintetében az Országgyűlés, a Kormány, a minisztérium (miniszter), az országos hatáskörű szerv (vezetője) vagy a helyi önkormányzat (képviselő-testülete) által létrehozott alapítványok nem tartoznak azonos csoportba az alapítványok más alapítói körrel rendelkező eseteivel, így közöttük az Alkotmány 70/A. (1) bekezdését sértő hátrányos megkülönböztetés sem állapítható meg. Közzétéve az Alkotmánybíróság Határozatai szeptemberi számában, 1085.
8 8 ALKOTMÁNYBÍRÓSÁGI SZEMLE 1. szám, /B/2009. AB határozat (A tevékenységre jellemző kereset) I. Mindaddig, amíg kimutatható a közvetlen öszszefüggés az adóalany foglalkoztatásával, jövedelemszerző tevékenységével keletkező jövedelem és az adó alapja között, a jogalkotó az alkotmányos határok között maradt az adófizetési kötelezettség megállapításakor. II. Ha az adó, illeték vagy más közbefizetésre vonatkozó szabályozás megfelel az Alkotmány közteherviselési követelményeinek, akkor az a tulajdonhoz való jogot sem érinti. [Alkotmány 2. (1) bek., 9., 13., 70/A., 70/I., évi LXXVII. tv. 2. (4) bek., 7., 8., 17., 111. (3) bek., 117. (1) (2) bek., 118. (1) (2) bek., 119., 122. (1) (2) bek., 169., 177. h) pont, évi LXVI. tv. 3. (1) bek. a) pontja ab) alpontja, (4) bek., évi LXXX. tv. 4. q) pont] Az indítványozók azt kifogásolták, hogy a közteherviselés rendszerének átalakítását célzó törvénymódosításokról szóló évi LXXVII. törvény (Krtv.) úgy alakította át a személyi jövedelemadóról szóló évi CXVII. törvényt (Szja. tv.), az egészségügyi hozzájárulásról szóló évi LXVI. törvényt (Ehotv.), valamint a társadalombiztosítás ellátásaira és a magánnyugdíjra jogosultakról, valamint e szolgáltatások fedezetéről szóló évi LXXX. törvényt (Tbj.), hogy bevezette a tevékenység piaci értéke túlzottan tág fogalmát, amely határozatlanságánál fogva sérti az Alkotmány rendelkezéseit. E fogalomra építve kell ugyanis a jogalkalmazónak a személyes díjkiegészítés és kivétkiegészítés összegét meghatározni. A jogalkotó lényegében a vállalkozás nyereségéből a jövedelembe, illetve a járulékba való átcsoportosítást hajtott végre. Ezzel szemben egy korrekt piacgazdaságban nem a törvényhozóra, hanem a vállalkozó döntési szabadságába tartozik, hogy a cégben keletkező jövedelmet milyen csatornán keresztül, osztalékként (külön adózó jövedelemként) veszi-e ki, avagy munkabérként (ami az összevont adóalapba tartozik) fizeti ki. Érveltek azzal is, hogy míg a személyes közreműködés ellenértéke és a kivét összege egyéni járulékalapot képez, és így a fizetett egyéni járulék alapján a magánszemélynek ezek után ellátás (táppénz, nyugdíj stb.) jár, ugyanez nem valósul meg a kivétkiegészítés (mint a személyes munkavégzés díja) és a személyes közreműködőidíj-kiegészítés esetében. A jogalkotó tehát deklarált szándéka szerint személyes munkavégzésnek tekinti a vállalkozói munkavégzést, azonban mégsem kezeli azonosan más személyes munkavégző tevékenységgel, mivel tb-, illetve nyugdíj-ellátásbeli különbséget tesz a magánszemélyek között. Az indítványok benyújtását követően a jogalkotó egyéb, érintett törvényekkel együtt, módosította a Krtv.-t (Tv.). Ennek megfelelően a tevékenység piaci értéke fogalmat az új szabályokban a tevékenységre jellemző kereset (a magánszemély főtevékenységére jellemző, a piaci viszonyoknak megfelelő díjazás) váltotta fel. Ezen túlmenően a szokásos piaci értékre vonatkozó értelmező rendelkezések között háromféle, választható számítási módot is tartalmaz a magánszemély főtevékenységére jellemző, a piaci viszonyoknak megfelelő díjazás meghatározására. A Tv. kiegészítette az Szja. tv.-t azzal a kötelezettséggel, hogy a tevékenységre jellemző kereset meghatározásánál figyelembe vett körülményekről, szempontokról feljegyzést kell készíteni, amelyet az adózással összefüggő iratok részeként kell kezelni, és az adó utólagos megállapításához való jog elévüléséig meg kell őrizni. Végül egy további indítvány szerint az időközi törvénymódosítás eredményeként bevezetett tevékenységre jellemző kereset fogalma és a főtevékenységre jellemző, piaci viszonyoknak megfelelő díjazás meghatározására a jogalkotó által meghatározott számítási módszerek is értelmezhetetlenek és a gyakorlatban alkalmazhatatlanok. A felkínált módszerek ugyanis nem felelnek meg a normavilágosság követelményének és nem alkalmazhatók minden adózó esetében (pl. ügyvédek, közjegyzők stb. esetében az összehasonlító adatok valótlansága vagy hiánya okán). Így az adózó kötelezettsége és kockázata is a helyes, a tevékenységre jellemző kereset meghatározására alkalmas módszerek kidolgozása. Az indítványozó szerint a szabályozás ellentétes az Alkotmány 70/I. -ával, mivel a tevékenységre jellemző kereset definíciója garanciák nélküli vélelmen alapul és az Ehotv. deklaráltan meg nem szerzett jövedelmet adóztat. Az indítványozó szerint a Krtv. közjogilag, elfogadásának módjára tekintettel is alkotmányellenes, amellett, hogy az Ehotv. hátrányos megkülönböztetést tartalmaz. Az Alkotmánybíróság elutasította az indítványokat. Az Alkotmánybíróság a Krtv. lényegét abban látta, hogy az összevont adóalap adójának megállapításánál a Krtv. eredeti, azaz módosítás előtti szabályai szerint a tevékenység piaci értéke szerinti összeget kellett figyelembe venni, úgy, hogy az adózónak a külön adózó jövedelemből kell átcsoportosítania a tevékenység piaci értéket elérő összeget. Azaz a korábban külön adózónak más jövedelemből kell meghatározott öszszeget átcsoportosítani, amely a személyes közreműködői díj-kiegészítés, illetve kivétkiegészí tés elnevezést viseli. Mivel úgy a járulékfizetés, mint az egészségügyi hozzájárulás alapja az összevont adóalapba tartozó jövedelemhez igazodik, ezért a tevékenység piaci értéke utóbbi közterhek mértéke szempontjából is meghatározó. A Krtv. szabályai tehát az adótényállás egyik elemére, az adótényállásra vonatkoznak. Az Alkotmánybíróság elsőként a tevékenységre jellemző kereset fogalmának értelmezhetetlenségére és
9 1. szám, ALKOTMÁNYBÍRÓSÁGI SZEMLE 9 alkalmazhatatlanságára irányuló indítványok megalapozottságát vizsgálta. Ebben a körben arra helyezte a hangsúlyt, hogy a kifogásolt szabályok tartalmaznak-e olyan ellentmondást, amely jogalkalmazói jogértelmezéssel nem oldható fel. Vizsgálódásának mélységét az indítványozói kifejtés részletességéhez igazította. Kiindulópontként megállapította, hogy a vizsgált rendelkezés azt a jogalkotói célt valósítja meg, hogy a tevékenységre jellemző kereset erejéig a személyes közreműködés vagy az osztalék címén keletkező jövedelem az összevont adóalap részeként társadalombiztosítási járulék megfizetése alól ne mentesülhessen. A tevékenységre jellemző kereset fogalmának meghatározásakor a kiindulópont a szokásos piaci érték fogalma, amelynek megállapítására a Krtv. három módszert ajánl: az egyik a vállalkozás eredményességéből (összehasonlító módszer), a másik kettő pedig a vállalkozás bevételéből (költség és jövedelem módszer, bevétel alapú módszer) indul ki. Az indítványozók nem jelölték meg, hogy melyik számítási módot és miért tekintették a jogbiztonságot sértőnek. Az Alkotmánybíróságnak eddigi gyakorlata szerint az életviszonyok, az adott jogviszonyok tipikus vonásait kell figyelembe vennie, ezt az igényt a szóban lévő rendelkezések különösen, amikor a bevételt teszik a tevékenységre jellemző kereset meghatározása kiindulópontjának kielégítik. A bevétel mint kiindulópont a jövedelemadónál az adott jogviszony tipikus eleme. Annak eldöntése, hogy konkrét ügyekben a törvény támadott szabályai egymásra és a tényállásra tekintettel miként alkalmazandók, a jogalkalmazó végső soron a bíróság hatáskörébe tartozik. Az Alkotmánybíróság nem látta megalapozottnak a 70/I. -ra alapozott indítványokat sem. Ebben a körben azt vizsgálta, hogy a Krtv. alapján megállapított adóalap esetében valós jövedelmet adóztat-e a jogalkotó. A Krtv. megalkotásáig a vállalkozók viszonylag szabadon dönthettek arról, hogy a megszerzett adóköteles bevételből mekkora hányadot határoznak meg vállalkozói kivétként és személyes közreműködői díjként, azaz miként vegyék ki a vállalkozásból az ott keletkezett jövedelmet. A Krtv. ezt a szabadságot annyiban korlátozta, hogy a személyes közreműködés eredményeként előálló jövedelem felosztását osztalékra és tagi jövedelemre vagy vállalkozói kivétre az adóalanyra nézve hátrányosabban határozta meg. Az Alkotmánybíróság ezzel összefüggésben hangsúlyozta: annak meghatározása, hogy mi minősül jövedelemnek, a jogalkotó feladata, és esetről esetre, az adott szabályozás körülményeinek vizsgálata adhat arra választ, hogy a jogalkotó megmaradt-e az Alkotmány 70/I. jövedelmi és vagyoni viszonyaihoz való kötöttség keretei között. Mindaddig, amíg kimutatható a közvetlen összefüggés az adóalany foglalkoztatásával, jövedelemszerző tevékenységével keletkező jövedelem és az adó alapja között, a jogalkotó az alkotmányos határok között maradt. A tevékenységre jellemző kereset alatt az Szja. tv. értelmében a főtevékenységre jellemző, piaci viszonyoknak megfelelő díjazás értendő. A fogalommeghatározásban a piaci viszonyoknak megfelelő díjazás olyan jövedelemtípusokon alapul, amely a társas vállalkozásban a személyesen közreműködő magánszemély, illetve az egyéni vállalkozó magánszemély tevékenységének a közvetlen, létező, jövedelemként megjelenő eredménye. Bár van különbség a társas vállalkozás és az egyéni vállalkozó esetében a vállalkozói kivét és az osztalékalap meghatározása között, abban azonban mindkét forma egységes, hogy a Krtv. az egyéni vállalkozó és a személyesen közreműködő tag tevékenységének a létező eredményét vonja adó alá. A piaci viszonyoknak megfelelő díjazás ezért nem minősül elvárt vagy vélelmezett jövedelemnek. Az Alkotmánybíróság vizsgálta a tevékenységre jellemző kereset meghatározásának a módszereit is. A határozat szerint az Szja. tv. három módszert kínál a tevékenységre jellemző kereset meghatározására, a szokásos piaci érték szabályai között. A három módszer közül az első egyedül az egymással összehasonlítható tevékenységeken és az egymással összehasonlítható körülményeken alapul (öszszehasonlító módszer). A másik kettő alapján az elért bevételből kell kiindulni, és az egyik esetben tételesen meghatározott költségek levonása mellett a szokásos vállalkozói haszon (költség és jövedelem módszer), a másik esetben a költségek levonásával meghatározott összeg 80%-a a szokásos piaci érték azzal, hogy valamennyi esetben figyelembe kell venni az összehasonlítható tevékenységeket és az összehasonlítható körülményeket is. A határozat szerint e szabályok a szokásos piaci érték meghatározására egyébként alkalmazott módszerekre jelentős mértékben emlékeztetnek. A jövedelemadó más területein is, pl. a kapcsolt vállalkozásoknál, ahol a piaci szereplők egymástól nem függetlenek, előfordulhat, hogy nem a piaci árat alkalmazzák egymás között, hanem annál magasabb vagy alacsonyabb értéket. Az adóalap védelme érdekében hasonló módszerek és nyilvántartások alkalmazására van előírás a társasági adóban a szokásos piaci ár meghatározásához. A határozat utalva az Alkotmánybíróság egy korábbi döntésére megállapította: a szokásos piaci értékre vonatkozó szabályozás nem jelent megdönthetetlen törvényi vélelmet sem, a jövedelem meghatározásához elsősorban bizonylatokat kell figyelembe venni. A tevékenységre jellemző kereset meghatározásánál figyelembe vett körülményekről, szempontokról feljegyzést kell készíteni, ezt az adózással öszszefüggő iratok részeként kell kezelni, és meg kell őrizni. Habár a tevékenységre jellemző kereset meghatározását a szabályozás az adózóra hárítja, ennek kiszámításához a választható módszerek különösen a bevételből a százalékos módszerrel kiinduló ele-
10 10 ALKOTMÁNYBÍRÓSÁGI SZEMLE 1. szám, gendő támpontot adnak; vita esetén pedig a bizonyítás az adóhatóságra hárul. Az Alkotmánybíróság kritikai megjegyzéssel illette a támadott szabályok elfogadásához vezető jogalkotási folyamatot. A módosítást tartalmazó törvény ún. salátatörvény volt, amely azonban címében a közteherviselés rendszerének az átalakítására utalt. Ezt a törvényt azonban még az Szja-módosítás hatálybalépése előtt módosította az egyéni vállalkozóról és az egyéni cégről szóló törvény. Ez utóbbi törvény sem címénél, sem tárgyánál fogva nem mutat összefüggést az Szja. tv.-vel. Az Alkotmánybíróság fontosnak tartotta kiemelni: már korábban is felhívta a jogalkotó figyelmét arra, hogy az úgynevezett salátatörvények gyakorlata esetenként alkotmányossági aggályokat vet fel. A jogállamiság értékét súlyosan veszélyeztetheti az olyan törvényszerkesztési gyakorlat, mely logikai kötelék nélkül kapcsolja össze számos törvény megváltoztatását, mivel a követhetetlen és áttekinthetetlen változtatások alááshatják a jogbiztonságot, a jogrendszer világosságát és áttekinthetőségét. Ugyanakkor az Alkotmánybíróság erre irányuló kifejezett indítvány hiányában nem állapíthatta meg a jelen esetben a módosítás módosítását tartalmazó törvény egészének az alkotmányellenességét. A módosítás módosítása a címe szerint csupán az egyéni vállalkozóról és az egyéni cégről szóló törvénnyel és a megtakarítások ösztönzésével összefüggő törvénymódosításokról szólt, nem a közteherviselés rendszerének átalakításával függött össze, hanem nagyrészt azzal a körülménnyel, hogy a jogalkotó észlelve az Szja. tv. elfogadott, kihirdetett, de hatályba nem lépett módosításának egyes hiányosságait még a módosítások hatálybalépése előtt korrigálta a hiányos, illetve hibás szabályokat. Az Alkotmánybíróság vizsgálta azoknak a szabályoknak a diszkriminatív voltát, amelyek egészségügyi hozzájárulási fizetési kötelezettséget írtak elő a vállalkozásban maradó egyes tőkejövedelmek után. Az eho-fizetési kötelezettség alanyai azaz a szabályozás szempontjából azonos csoportba tartozó, egymással összehasonlítható jogalanyok (homogén csoport) azok a társas vállalkozások, melyeknek a vállalkozási tevékenységében személyesen közreműködő tag van. A társas vállalkozásokban a személyesen közreműködő tag léte mint megkülönböztető ismérv objektív körülményen nyugszik. Ebben nem ismerhető fel az emberi méltóságot sértő megkülönböztetés. Annak eldöntése nem az Alkotmánybíróság, hanem a jogalkotó feladata, hogy célszerű-e az érintett vállalkozásokat a szóban forgó, a tartalékolást, beruházást nehezítő fizetési kötelezettséggel terhelni. Az Alkotmánybíróság nem találta megalapozottnak azokat az állításokat sem, amelyek szerint az eho a tulajdonhoz való alapvető jogot sérti, mert a személyesen közreműködő tagokat foglalkoztató társas vállalkozásokra, jellemzően a kisvállalkozásokra, olyan terhet ró, amely a piac többi szereplőit nem érinti, és ezzel feltételezett jövedelem címén elvonja a társaság vagyonának egy részét. Az Alkotmánybíróság ezzel összefüggésben arra mutatott rá, hogy gyakorlata szerint az alapjogként védett tulajdon tartalmát a mindenkori (alkotmányos) közjogi és magánjogi korlátokkal együtt kell érteni. A tág, alkotmányjogi értelemben vett tulajdon ilyen alkotmányos közjogi korlátai közé tartozik az Alkotmány 70/I. -a által deklarált közterhekhez való arányos hozzájárulási kötelezettség. Ha az adó-, illetékvagy más közbefizetésre vonatkozó szabályozás megfelel az Alkotmány 70/I. -ában foglalt alkotmányos követelményeknek, akkor az az Alkotmány 13. -át sem érinti. Az Alkotmánybíróság szerint, minthogy az ehofizetési kötelezettségről nem állapítható meg, hogy akár a fizetési kötelezettség mértékénél fogva, akár más körülmény miatt az Alkotmány 70/I. -át sértené, ezért a tulajdonhoz való alapvető jog sérelme sem me rülhetett fel. Arra az indítványra, hogy a szabályozás a járulékfizetés alapjában tesz meg nem engedhető különbséget, amikor nem vonja járulékalapba a kivétkiegészítés és a közreműködőidíj-kiegészítés összegét, az Alkotmánybíróság megállapította: a járulék a közterhekhez való hozzájárulás egyik formája. Az érintett személyi kör a vállalkozói kivét vagy a közreműködői díj meghatározásában viszonylag nagy szabadságot élvez. Az adózás az Alkotmány 70/I. -a értelmében nem jog, hanem kötelezettség. A járulékalapba tartozó jövedelmek meghatározása a jogalkotó szabadságába tartozik. Az Alkotmánybíróság gyakorlatából következik az a kifogásolt törvényhozói megoldás, hogy a biztosítotti körben nem lehet a járulék alapja a tőkejövedelmet jelentő osztalék (vállalkozói osztalékalap), mert az, mint a tőke hozadéka nem hozható összefüggésbe a társadalombiztosítással. Az Alkotmánybíróság végül az egész szabályozást illetően hangsúlyozta: nem vizsgálhatja az adójogszabályok szükségességét, célszerűségét, de igazságosságát sem. Ugyanígy a kifogásolt rendelkezések alapjául szolgáló gazdaságpolitikai és szociálpolitikai szempontú jogalkotói döntések célszerűségét sem. Az Alkotmánybíróság ennek megfelelően nem vizsgálta az indítványoknak azokat az általános érveit, amelyek a tevékenységre jellemző kereset bevezetése és alkalmazása ésszerűségére, célszerűségére, hasznosságára, igazságosságára vonatkoztak. Közzétéve az Alkotmánybíróság Határozatai szeptemberi számában, 1099.
11 1. szám, ALKOTMÁNYBÍRÓSÁGI SZEMLE /2010. (IX. 15.) AB határozat Szervezetalakítási kérdésnek minősül ezért nem lehet országos népszavazás tárgya az a kérdés, amely egy szerv létrehozására, átalakítására vagy belső szervezetének megállapítására vonatkozik. [Alkotmány 28/C. (5) bek. d) pont, 418/2009. (X. 29.) OVB határozat] Az Országos Választási Bizottság (OVB) megtagadta a népszavazási kezdeményezés tárgyában benyújtott kérdés hitelesítését. A kérdés a következőképpen szólt: [e]gyetért-e azzal, hogy az Országgyűlés alkosson törvényt arról, hogy az Alkotmánybíróság elnökét az Országgyűlés 4 évre válassza?. Az OVB indokolásában kifejtette, hogy a kérdés nem felel meg az országos népszavazásról és népi kezdeményezésről szóló évi III. törvény (Nsztv.) egyértelműségi követelményének, és módosítaná az Alkotmányt. A kifogástevők vitatták az OVB határozatában foglaltakat, és kérték a határozat megsemmisítése mellett az OVB új eljárásra történő utasítását. Az Alkotmánybíróság helybenhagyta az OVB határozatát. A testület az OVB indokaihoz képest a kérdés szervezetalakítási tartalmára helyezte a hangsúlyt [Alkotmány 28/C. (5) bek. d) pont]. Az Alkotmánybíróság a korábbiakban egyértelművé tette, hogy az Alkotmány szervezetalakítás alatt nem csupán valamely szerv belső szervezetének megállapítását érti, hanem a szerv létrehozását vagy átalakítását is. A kérdés alapján a választópolgárok olyan törvény meghozataláról döntenének, amely megváltoztatná az Alkotmánybíróság elnökének választására vonatkozó jelenleg hatályos szabályokat, amely az Országgyűlés hatáskörébe tartozó szervezeti kérdésnek minősül. Mivel a kérdés nem pusztán a konkrét személyi döntésre, hanem a döntés módját meghatározó törvényi rendelkezésre is kiterjed, az Alkotmány hivatkozott rendelkezése szerinti államszervezeti kérdés, ezért helyesen döntött az OVB, amikor megtagadta a kérdés hitelesítését. A határozathoz Dr. Bihari Mihály alkotmánybíró különvéleményt fűzött. Értelmezésében a népszavazásra feltenni szándékozott kérdés teljesen egyértelmű, megfelel az Nsztv. egyértelműségi kritériumainak. Bár a kérdés két összefüggő eldöntendő elemből áll, a választópolgárok számára egyértelmű, hogy leadott szavazatukkal vagy az összetett kérdés mindkét elemét támogatják, illetve nem értenek azzal egyet. Az Országgyűlés számára is egyértelmű, hogy a sikeres népszavazás eredményeként milyen tartalmú törvényt kell elfogadnia. Az alkotmánybíró nem értett egyet azzal sem, hogy az Alkotmánybíróság elnökének megválasztására, annak módjára vonatkozó kérdés szervezetalakításnak minősülne. Álláspontja szerint a többségi határozat túlságosan kiterjesztően értelmezte az Alkotmány hivatkozott rendelkezését. Alkotmánybírósági ügyszám: 1187/H/2009. Közzétéve a Magyar Közlöny évi 146. számában, /B/2005. AB határozat I. Utólagos absztrakt normakontroll eljárásban az ex nunc megsemmisítés mint jogkövetkezmény nem ütközik a jogbiztonság alkotmányos követelményébe. Az ex tunc megsemmisítés alapját adó törvényi rendelkezések értelmezését az Alkotmánybíróság jog - gyakorlatában elvégezte és azt következetesen alkalmazza. II. Nem jelent hátrányos megkülönböztetést az, hogy a jogszabály alkotmányellenességének esetére a jogalkotó a büntető eljárásokban lehetőséget biztosít a kötelező felülvizsgálat elrendelésére, a polgári eljárásokban ezzel szemben nem. III. Az alkotmányjogi panasz rendkívüli jogorvoslat, de biztosítása nem következik kényszerítőleg a jogorvoslathoz való alapjogból. Ugyanakkor az alkotmányjogi panasz érvényesítésekor a jogalkotó olyan eljárási kereteket köteles biztosítani, amelyek alkalmassá teszik a jogorvoslati funkció betöltésére. [Alkotmány 2. (1) bek., 57. (5) bek., 70/A. (1) bek., évi XXXII. tv. 43. (3) (4) bek.] A Legfelsőbb Bíróság elutasította az indítványozónak a Legfelsőbb Bíróság polgári ügyben hozott jogerős határozata ellen benyújtott felülvizsgálati kérelmét. Ezt követően az Alkotmánybíróság 42/2004. (XI. 9.) AB határozatában négy nappal a Legfelsőbb Bíróság említett elutasító határozata után megsemmisítette a Polgári perrendtartásról szóló évi III. törvény (Pp.) felülvizsgálatra vonatkozó egyes rendelkezéseit. Az alkotmányjogi panasz a Legfelsőbb Bíróság határozata ellen irányult. Az Alkotmánybíróság főtitkárának tájékoztatását követően az indítványozó az Alkotmánybíróságról szóló évi XXXII. törvény (Abtv.) 43. (3) és (4) bekezdéseinek alkotmányossági vizsgálatát és megsemmisítését indítványozta az Alkotmány több rendelkezése alapján. Az Alkotmánybíróság az indítványt elutasította. Az indítvány formai szempontból nem felelt meg az Abtv. által az alkotmányjogi panasszal szemben támasztott követelményeknek: az indítvány a rendelke-
12 12 ALKOTMÁNYBÍRÓSÁGI SZEMLE 1. szám, zésre álló határidőt elkéste, tartalmában pedig a bírói döntés és nem az alkalmazott jogszabály alkotmányellenességének megállapítását indítványozta. Az indítvány utólagos normakontroll eljárásban történő vizsgálata alapján az Alkotmánybíróság megállapította, hogy az Abtv. 43. (3) bekezdése nem ellentétes a jogbiztonság alkotmányos követelményével [Alkotmány 2. (1) bek.], éppen ellenkezőleg, a jogbiztonságot szolgálja azzal, hogy főszabálya szerint az alkotmányellenesség megállapítása érintetlenül hagyja a korábban létrejött jogviszonyokat. Az Alkotmánybíróság nem tartotta megalapozottnak az Abtv. 43. (4) bekezdésével összefüggésben hivatkozott normavilágosság sérelmét sem azon az alapon, hogy a jogalkotó nem adott támpontot a jogbiztonság és a különösen fontos érdek fordulatokhoz. Mivel az Alkotmánybíróság saját gyakorlatában megadta a jogbiztonság tartalmát, azt következetesen érvényesíti: minden határozatában mérlegeli, hogy a jogbiztonság alkotmányos érdeke az alkotmányellenesség következményei tekintetében milyen döntés meghozatalát indokolja. A különösen fontos érdek az egyes esetek körülményeinek értékelését kívánja meg, annak törvényi szabályozása ezért szükségtelen. Az Alkotmánybíróság egyebekben minden esetben külön indokolja az ex tunc hatályú megsemmisítést, valamint az alkalmazási tilalommal kapcsolatos döntését. Az indítványozó szerint az Abtv. 43. (4) bekezdése azzal sérti a hátrányos megkülönböztetés alkotmányos tilalmára vonatkozó szabályokat, hogy szemben a büntetőügyekkel, a polgári peres és felülvizsgálati eljárásokban az alkotmányellenes jogszabály megsemmisítése esetére nem rendeli el kötelezően a felülvizsgálatot. Az Alkotmánybíróság ezt az indítványi elemet azzal utasította el, hogy a sérelmezett megkülönböztetés nem személyek közötti, nem a személyek számára az igényérvényesítés során igénybe vehető eljárási garanciák között áll fenn, hanem az eljárástípusok között. Kifejtette továbbá azt is, hogy az Alkotmány jogorvoslathoz való jog [Alkotmány 57. (5) bek.] címén csak a rendes jogorvoslatra vonatkozik. Bár az alkotmányjogi panaszt a testület rendkívüli jogorvoslatként definiálta, annak szabályozása a jogorvoslathoz való alkotmányos alapjogból kényszerítőleg nem következik. Ugyanakkor az alkotmányjogi panasz érvényesítésekor a jogalkotó olyan eljárási kereteket köteles biztosítani, amelyek alkalmassá teszik a jogorvoslati funkció betöltésére. A jogorvoslathoz való jog és az alkotmányjogi panasz tartalmának ismeretében az Alkotmánybíróság megállapította, hogy az indítvány és a hivatkozott alkotmányi rendelkezések között nincs érdemi összefüggés. Az Alkotmánybíróság visszautasította a hatáskörébe nem tartozó azon indítványt, amely saját határozatának módosítására, avagy arra irányult, hogy hívja fel az Országgyűlést törvényalkotás megfontolására. Közzétéve az Alkotmánybíróság Határozatai szeptemberi számában, /B/2007. AB határozat Nem ellentétes a jogállamiság követelményével, hogy az adóhatóság mulasztási bírsággal sújthatja az adózót, ha a becslés során lefolytatott kapcsolódó vizsgálat az adózó bizonyítási indítványában foglaltakat nem támasztja alá. [Alkotmány 2. (1) bek.; évi XCII. tv (1) bek. l) pont] Az indítványozó az adózás rendjéről szóló évi XCII. törvény (Art.) azon rendelkezését kérte megsemmisíteni, amelynek alapján mulasztási bírsággal sújtható az a személy, aki az ellenőrzést oly módon akadályozza, hogy a becslés során bizonyítékként más adózót is érintő szerződéses kapcsolatra vagy egyéb ügyletre hivatkozik, de az ennek alapján lefolytatott kapcsolódó vizsgálat az adózó bizonyítási indítványában foglaltakat nem támasztja alá. Kérelmét a jogállamiság elvére [Alkotmány 2. (1) bekezdés] és a jogorvoslathoz való jogra [Alkotmány 57. (5) bekezdés] alapította. Az Alkotmánybíróság az indítványt elutasította. Az adóalappal kapcsolatban becslési eljárásra akkor kerül sor, ha az adóhatóság megállapítása szerint az adózó vagyongyarapodásával vagy az életvitelére fordított kiadásokkal nincs arányban az adómentes, a bevallott és a bevallási kötelezettség alá nem eső, de megszerzett jövedelmének együttes összege. A törvény az adózót védő garanciális szabályként lehetővé teszi, hogy az adózó a becslés alapján számított adóalaptól való eltérést hitelt érdemlően igazolhassa. Ha az adózó a bizonyítás körében más adózót is érintő szerződéses kapcsolatra vagy egyéb ügyletre hivatkozik, az adóhatóság az érintett más adózónál a kapcsolódó vizsgálatot haladéktalanul elrendeli. Ehhez kapcsolódik az a jelen ügyben támadott szabály, mely szerint, ha az elrendelt kapcsolódó vizsgálat nem hoz eredményt, az adózót maximum 200, illetve nem magánszemély esetében 500 ezer forintig terjedő mulasztási bírsággal lehet sújtani. Az Alkotmánybíróság korábbi gyakorlatának megfelelően kiemelte, hogy az ellenőrzés szabályrendszerének kialakítása a törvényhozásra tartozik. E körben bevezethet olyan jogi megoldásokat (pl. eljárási bírság), melyek arra ösztönzik az eljárás alá vont adózókat, hogy tartózkodjanak a pusztán az eljárás elhúzására irányuló praktikáktól. A jogállamhoz tartozó jogbiztonság szempontjából mindennek korlátja, hogy az ellenőrzés egyes szabályai világosak, egyértelműek,
13 1. szám, ALKOTMÁNYBÍRÓSÁGI SZEMLE 13 hatásukat tekintve kiszámíthatóak és a norma címzettjei számára előre láthatóak legyenek. Jelen ügyben a testület figyelemmel volt arra, hogy az adózó hivatkozása alapján az ún. kapcsolódó vizsgálatot az adóhatóság bizonyos kivételektől eltekintve köteles elrendelni, azaz nem mérlegelheti, hogy célravezetőnek, megalapozottnak tartja-e a bizonyítási indítványt. Elvárható és az Art. alapelveiből is levezethető követelmény, hogy az ellenőrzés alá vont adózó e jogosítványával felelősen és rendeltetésszerűen éljen. Továbbá, ha a kapcsolódó vizsgálatra sor kerül, de sikertelen marad, akkor a bírság kiszabása nem kötelező: az adóhatóság mérlegelheti, s mérlegelni is köteles, hogy az adózó a konkrét esetben rosszhiszemű volt-e, a szerződéses kapcsolatra vagy egyéb ügyletre való hivatkozás az eljárás elhúzására irányult-e. Nincs tehát szó arról, hogy a jogalkotó pusztán a bizonyítási indítvány sikertelenségét, eredménytelenségét szankcionálná. Az Alkotmánybíróság alaptalannak találta a jogorvoslati jogra alapított indítványrészt is, mivel az Art. vonatkozó rendelkezései értelmében az eljárási bírságot tehát a mulasztási bírságot kiszabó végzés ellen fellebbezésnek van helye. Közzétéve az Alkotmánybíróság Határozatai szeptemberi számában, /2010. (IX. 23.) AB határozat Az ügyvédekről szóló törvény azon rendelkezése, mely szerint az olyan tényről és adatról, amelyről mint védő szerzett tudomást, az ügyvéd felmentés esetén sem hallgatható ki, a tisztességes tárgyaláshoz és a védelemhez való alkotmányos jogok érvényesülését segíti elő, és az önrendelkezési jog arányos korlátozásának tekinthető. A tanú vallomásmegtagadási jogára vonatkozó polgári perrendtartásbeli szabály alkalmazásánál ez az előírás nem mellőzhető. [Alkotmány 2. (1) bek., 54. (1) bek., 57. (1) és (3) bek.; évi III. tv (1) bek. c) pont, évi XI. tv. 8. (3) bek., évi XIX. tv. 81. (1) bek. b) pont] Bírói kezdeményezés alapján az Alkotmánybíróság az ügyvédekről szóló évi XI. törvénynek (Ütv.) azt a rendelkezését vizsgálta, mely szerint az olyan tényről és adatról, amelyről mint védő szerzett tudomást, az ügyvéd felmentés esetén sem hallgatható ki. A folyamatban lévő polgári per felperese (korábban büntetőeljárás terheltje) ugyanis kezdeményezte a büntetőeljárás egyik vádlottja védőjének tanúként történő meghallgatását, s a korábbi vádlott a titoktartás alól az ügyvédet fel is mentette, de az ügyvéd a kérdéses jogszabályhelyre hivatkozva megtagadta a vallomástételt. Az indítványozó kifejtette, hogy az Ütv. kifogásolt szabálya nincs összhangban a polgári perrendtartásról szóló évi III. törvény (Pp.) rendelkezéseivel. Míg a büntetőeljárásról szóló évi XIX. törvény (Be.) értelmében nem hallgatható ki tanúként a védő arról, amiről védőként szerzett tudomást, addig a Pp. szerint az ügyvéd ugyan megtagadhatja a tanúvallomást, ha hivatásánál fogva titoktartásra kötelezett, de vallomásra kötelezhető, ha az érdekelt e kötelezettség alól felmentette [170. (1) bekezdés c) pont]. A bírói kezdeményezés szerint sérül az Alkotmány 57. (1) bekezdésében megfogalmazott bíróság előtti egyenlőség és az igazságos tárgyaláshoz való jog, valamint sérül az ügyvédnek felmentést adó személy (korábban terhelt, majd polgári eljárásban fél) Alkotmány 54. (1) bekezdéséből eredő önrendelkezési joga, mert a személyét érintő tényekről és adatokról való rendelkezés szabadságát a vizsgált szabály akadályozza. Az Alkotmánybíróság az Ütv. kifogásolt rendelkezésének megsemmisítésére irányuló indítványt elutasította, egyúttal megállapította: az Alkotmány 2. (1) bekezdése, továbbá az 57. (1) és (3) bekezdése alapján alkotmányos követelmény, hogy a Pp (1) bekezdés c) pontjának alkalmazásánál az Ütv. 8. (3) bekezdés második mondatában foglalt rendelkezés nem mellőzhető, amennyiben az ügyvéd tanúként való kihallgatása olyan ténnyel vagy adattal függ öszsze, amelyről a büntetőeljárásban védőként szerzett tudomást. Az Alkotmánybíróság határozata indokolásában rámutatott arra, hogy a támadott rendelkezés az ügyvédi hivatás lényeges garanciája. Az ügyvéd titoktartási kötelezettségének az ügyvéd védői tevékenységével s ezáltal az Alkotmány 57. (3) bekezdésébe foglalt védelemhez való joggal összefüggő garanciák szempontjából kiemelt szerepe van. Az ügyvéd védői tevékenységének elválaszthatatlan része a közte és ügyfele közötti bizalmi viszony. E bizalmi viszony az ügyvéd titoktartási kötelezettségén alapul. A titoktartási kötelezettség elsősorban az ügyvédi tevékenységet védi, de ezáltal a védelemhez való jog érvényesítésének is alkotmányi biztosítéka. Korábbi gyakorlata alapján a testület kiemelte, hogy a védő a büntetőeljárás önálló perbeli személye, jogai nem átruházott jogok, hanem a büntetőeljárás alá vont személy objektív érdekét szolgáló, de önálló eljárási jogosítványok. A védő jogai is alkotmányos védelem alatt állnak, amikor pedig a büntetőeljárás során a védelem kötelező, az eljárás alá vont személy döntését maga a védőkirendelés intézménye is korlátozhatja. Büntetőeljárásban a védő önálló eljárási státusából egyenesen következik, hogy titoktartási kötelezettsége nem függhet a terhelt akaratától. Ez az ügyvédi titoktartási kötelezettség az eljárás befejezését követően is fennáll. Az Ütv. támadott ren-
14 14 ALKOTMÁNYBÍRÓSÁGI SZEMLE 1. szám, delkezése az ügyvédi hivatás egészét átfogóan rendelkezik úgy, hogy az ügyvéd tanúként e titkokat illetően nem hallgatható ki. Az Alkotmánybíróság megítélése szerint e szabály az Alkotmány 57. (1) és (3) bekezdéseibe foglaltak törvényi részletezésének tekinthető. Az Alkotmánybíróság az emberi méltóság vélt sérelme kapcsán rámutatott arra, hogy a fél (az érdekelt, korábban a terhelt) önrendelkezési joga nem terjedhet ki az ügyvéd tanúvallomásra kötelezésére olyan tény vagy adat vonatkozásában, amelyről mint védő szerzett tudomást büntetőügyben. A szabályozás ebből a körből az érdekelt polgári perben fennálló önrendelkezési jogát lényegében kizárja. Ez a kizárás azonban arányosnak tekinthető, mivel az ügyvédi titoktartási kötelezettséghez (a védelemhez való jogból és a tisztességes eljáráshoz való jogból következően) nagyobb érdek fűződik, mint ahhoz, hogy polgári ügyben a fél a különböző bizonyítási eszközök mellé, az ügyvédet is tanúvallomásra kötelezhesse. A fentiekre tekintettel az Ütv. kifogásolt szabályának megsemmisítésére irányuló indítványt az Alkotmánybíróság alaptalannak találta. A Pp (1) bekezdés c) pontjával összefüggésben az Alkotmánybíróság ugyanakkor a következőkre mutatott rá. E szabály értelmében polgári perben az ügyvédnek ha az érdekelt felmentette tanúvallomástételi és okiratbemutatási kötelezettsége keletkezhet azokkal az ügyekkel kapcsolatban is, amelyekben az ügyvéd büntetőeljárás során mint védő járt el. A Be. azonban abszolút tilalmat állít fel, vagyis a védő nem hallgatható ki tanúként arról, amiről mint védő szerzett tudomást, vagy amit a terhelttel védői minőségében közölt, s e szabály alkotmányos védelem alatt áll. Az Alkotmánybíróság megítélése szerint a büntetőeljárás keretében szabályozott (előírt) abszolút tilalom érvényesülést kíván a büntetőeljárás lezárását követően is. Nemcsak azért, mert az ügyvédi titoktartási kötelezettség a megbízási jogviszony vagy magának az ügyvédi működésnek a megszűnte után is fennmarad, hanem azért is, mert megszűnne a tilalom Alkotmány 57. (1) és (3) bekezdéséből is következő abszolút jellege az ügyvéd esetleges későbbi tanúzásra kötelezésével. Az ügyvéd polgári eljárásban történt vallomástétele így visszahathatna a büntetőeljárásra: adott esetben perújításra vagy akár további büntetőfeljelentések és újabb eljárások megindítására vezetne. A Pp. és a Be. viszonyában mindez az Alkotmány 2. (1) bekezdés szerinti jogbiztonságot is sérti, mivel a Pp (1) bekezdés c) pontja büntetőeljárással összefüggő alkalmazási körében a Be.-ben foglalt abszolút tilalmat (amelyben alappal bízhat minden eljárásban részt vevő) viszonylagossá teszi. Az Alkotmánybíróság megítélése szerint az ügyvédi titoktartási kötelezettség büntetőeljárási tartalma érvényesülést kíván polgári eljárás során is, ha az ügyvéd tanúként való kihallgatása olyan ténnyel vagy adattal függ öszsze, amelyről a büntetőeljárásban védőként szerzett tudomást. Ez következik az Alkotmány 57. (1) bekezdésébe foglalt tisztességes eljáráshoz való jogból és az Alkotmány 57. (3) bekezdéséből eredő védelemhez való jogból egyaránt. Minderre figyelemmel az Alkotmánybíróság a fenti alkotmányos követelményt állapította meg. Alkotmánybírósági ügyszám: 1145/B/2006. Közzétéve a Magyar Közlöny évi 149. számában, /2010. (IX. 23.) AB határozat Nem lehet népszavazást kezdeményezni a bírák elmozdításának kérdésében. A bírák jogállása nem csupán törvényalkotási kérdés, hanem az Alkotmányon alapuló önálló hatalmi ágat megtestesítő személyek függetlenségének személyi-szervezeti biztosítéka. A külső befolyástól független bírói ítélkezés feltétel nélküli követelmény, és lényegében abszo - lút alkotmányos védelem alatt áll. [Alkotmány 50. (3) bek., 338/2010. (IV. 23.) OVB határozat] Az Országos Választási Bizottság (OVB) megtagadta annak az aláírásgyűjtő ív mintapéldányának a hitelesítését, amelyen az alábbi kérdés szerepelt: [e]gyetért-e Ön azzal, hogy azok a bírák, akiknek jogerős határozata jogtalan fogva tartást eredményezett, bíróként ne dolgozhassanak tovább?. Az OVB határozata értelmében a kérdés nem volt egyértelmű, megvalósíthatatlan célra és az Alkotmány módosítására irányult. Az Alkotmánybíróság az OVB határozatával szemben benyújtott kifogást elutasította. Indokolása szerint a kérdés a bírói tisztség megszűnésére vonatkozó szabályok megváltoztatására irányul, az eredményes népszavazás esetén a bírák jogállására vonatkozó törvényt további megszűnési okkal kellene kiegészíteni. A bírák jogállása ugyanakkor nem csupán törvényalkotási kérdés, hanem az Alkotmányon alapuló önálló hatalmi ágat megtestesítő személyek függetlenségének személyi-szervezeti biztosítéka. Az Alkotmánybíróság eddigi gyakorlatában hangsúlyozta, hogy a bírói függetlenség az ítélkezésre vonatkozik, de a státusbeli és szervezeti garanciák is a független ítélkezés garanciái. A külső befolyástól független bírói ítélkezés feltétel nélküli követelmény, és lényegében abszolút alkotmányos védelem alatt áll. A népszavazásra feltenni szándékozott kérdés ezzel az alkotmányi rendelkezéssel kerülne ellentétbe. Alkotmánybírósági ügyszám: 727/H/2010. Közzétéve a Magyar Közlöny évi 149. számában,
15 1. szám, ALKOTMÁNYBÍRÓSÁGI SZEMLE /2010. (IX. 30.) AB határozat A hulladékgazdálkodásról szóló törvény nem ad lehetőséget a helyi önkormányzat képviselő-testületének arra, hogy a díjhátralék adók módjára történő behajtásától eltérően más igényérvényesítési módot határozzon meg rendeletében. Egy ilyen rendelkezés magasabb szintű jogszabállyal ellentétes, ezért sérti az Alkotmány 44/A. (2) bekezdését. [Alkotmány 44/A. (2) bek.; évi XLIII. tv. 26. (1) bek.; 61/2002. (X. 18.) Főv. Kgy. rendelet 32. (9) bek.] Az Alkotmánybíróságtól bírói kezdeményezés, valamint utólagos normakontrollra irányuló indítvány keretében kérték a települési szilárdhulladék-gazdálkodással összefüggő önkormányzati feladatokról, különösen a települési szilárd hulladékkal kapcsola - tos hulladékkezelési közszolgáltatásról szóló 61/2002. (X. 18.) Főv. Kgy. rendelet (Ör.) azon rendelkezésének megsemmisítését, melynek alapján ha a közszolgáltató nem igényli a díjhátralék adók módjára történő behajtást, úgy a díjhátralék beszedése iránt jogosult a hulladékgazdálkodásról szóló évi XLIII. törvény (Hgt.) 39. (3) bekezdése szerinti jogszabály megjelenéséig maga vagy megbízottja útján eljárni. Az indítványok szerint az Ör. támadott rendelkezése ellentétes az Alkotmány 2. (1) bekezdésével, 44/A. (2) bekezdésével, valamint 57. (1) és (5) bekezdésével, mert a közszolgáltató döntésére bízza, hogy a települési szilárdhulladék-kezelési közszolgáltatással kapcsolatos díjhátralékot adók módjára kívánja-e behajtani, vagy a díjhátralék beszedése iránt polgári eljárást kezdeményez. Hivatkoztak a Hgt. azon szabályára, melynek értelmében a hulladékkezelési közszolgáltatás igénybevételéért az ingatlantulajdonost terhelő díjhátralék és az azzal összefüggésben megállapított késedelmi kamat, valamint a behajtás egyéb költségei adók módjára behajtható köztartozásnak minősülnek. A törvény e szabálya eltérést nem engedő rendelkezés, így az önkormányzati rendeleti szabályozás magasabb szintű jogszabállyal ellentétes. Az Alkotmánybíróság az indítványokat megalapozottnak találta, és az Ör. támadott rendelkezését a határozat közzététele napjával megsemmisítette, alkalmazását pedig a bírói eljárásokban kizárta. Az Alkotmánybíróság a döntését az Alkotmány 44/A. (2) bekezdésének sérelmére alapította. A jogszabályi háttér áttekintését követően kifejtette, hogy a helyi önkormányzat jogalkotási hatásköre a hulladékkezelési közszolgáltatás terén nem korlátlan, kereteit a Hgt. határozza meg. A törvény nem ad a képviselőtestületeknek általános felhatalmazást rendeletalkotásra, hanem konkrétan meghatározza azokat a szabályozási tárgyakat, melyekben a képviselő-testület a törvény felhatalmazása alapján, annak végrehajtására rendeletet alkothat. Ennek megfelelően a képviselőtestületnek nincsen lehetősége a Hgt.-ben rögzített adók módjára történő behajtáshoz képest más igényérvényesítési módok szabályozására. A testület egy korábbi határozatára visszautalva megerősítette, hogy a Hgt.-nek e szabályozása alkotmányosan aggálytalan: a köztisztaság folyamatos biztosítása, a közegészségügy védelme érdekében e szervezetek segítése az ingatlantulajdonosokat terhelő elmaradt díjhátralékok hosszadalmasabb, bírósági úton történő végrehajtása helyett az adók módjára történő behajtással ésszerű indokokon alapul. A képviselő-testület azonban túllépte a törvényben meghatározott rendeletalkotási hatáskörét. Alkotmánybírósági ügyszám: 1284/B/2009. Közzétéve a Magyar Közlöny évi 152. számában, /E/2008. AB határozat A hátrányos megkülönböztetés tilalma és az egészséghez való jog nem indokolja az egészségkárosító kockázatok között foglalkoztatott munkavállalók expozíciós a veszélyeztetett munkában töltött idejének általános korlátozását abban az esetben, amikor a szabályozás különböző szintjei a kockázatokat csökkentő munkakörülmények biztosítását írják elő. [Alkotmány 70/A., 70/B. (2) bek., 70/D., évi XCIII. tv. 88. (4) bekezdés dm) alpontja, évi C. tv.] Az indítványozók mulasztás megállapítását indítványozták, mivel álláspontjuk szerint az Alkotmánybíróság 15/2008. (II. 28.) AB határozatát (Abh.) követően a jogalkotó elmulasztotta megalkotni az egészségkárosító kockázatok között foglalkoztatott munkavállalók expozíciós a veszélyeztetett munkában töltött idejének korlátozására vonatkozó szabályokat. Az Abh. a jövőre nézve megsemmisítette a vonatkozó miniszteri rendeletet, helyette azonban nem született újabb szabályozás. A hatályos szabályok pedig az indítványozók szerint nem elégségesek, mivel nem terjednek ki valamennyi veszélyes anyagra, nem veszik figyelembe azok emberi szervezetre gyakorolt hatását, és az ellenőrzési feltételek sem biztosíthatóak. Az indítványozók szerint sérült a hátrányos megkülönböztetés tilalmára vonatkozó alkotmányos elv [Alkotmány 70/A. ] és a legmagasabb szintű testi, lelki egészséghez való jog [Alkotmány 70/D. ] is, mivel a jogalkotó más területeken munkát végzőkhöz képest nem kompenzálja csökkentett munkaidő biztosításával a veszélyes anyagokkal dolgozók egészségé-
16 16 ALKOTMÁNYBÍRÓSÁGI SZEMLE 1. szám, nek gyorsabb elhasználódását. Az indítványok ezt a jogalkotói mulasztást a munkavédelemről szóló évi XCIII. törvény (Mvt.) 88. (4) bekezdés dm) pontjával a hiányolt jogszabály megalkotására felhatalmazó rendelkezéssel hozták összefüggésbe. Országgyűlési képviselők is indítványozták annak megállapítását, hogy a jogalkotó a csökkentett munkaidő szabályozásának elmulasztásával megsértette az Európai Szociális Karta kihirdetéséről szóló évi C. törvényből (EKSZ) eredő kötelezettségét. Az Alkotmánybíróság elutasította az indítványokat. Az Alkotmánybíróság áttekintette az Mvt. vizsgálni kért felhatalmazó rendelkezésének tartalmát, valamint az egészségkárosító kockázatok között foglalkoztatott dolgozókra vonatkozó jogszabályokat. Számba vette továbbá a Munka Törvénykönyvéről szóló évi XXII. törvény (Mt.), az Mvt. és az érintett munkavállalók speciális, kormányrendeleti és miniszteri rendeleti szintű foglalkoztatási szabályait is. Az áttekintés kitért az illetménypótlék és pótszabadság biztosításának, a megelőzés és a kockázatok csökkentését szolgáló, munkáltatókat terhelő részszabályok ismertetésére is. Az Alkotmánybíróság a szabályozást értékelve megállapította, hogy míg az Mt. szabályai általában a munkaidőre, az Mvt. speciálisan a vizsgált szabályozással érintett munkavállalók munkaidejével összefüggésben fogalmaz meg korlátot. Az egyes részterületeken pedig a részletszabályok a munkáltatót terhelő kötelezettségeket, a munkavégzés feltételeit, körülményeit határozzák meg azzal a nyilvánvaló céllal, hogy csökkentsék a munkahely egészségkárosító kockázatait. A jogalkotó tehát értékeli azt a csak egyedileg meghatározható tűréshatárt, amely felett az egészségkockázatok már nem csökkenthetők. Az Mvt. napi munkaidő korlátozására vonatkozó általános felhatalmazása ezért nem jelentheti valamennyi veszélyes, vagy egészségkárosító munkahelyen a napi munkaidő kötelező csökkentését, csak ott, ahol azt a fenti körülmények indokolják. Az Alkotmánybíróság a szabályozás részletes vizsgálata alapján arra a következtetésre jutott, hogy az expozíciós idő meghatározása a munkavállaló védelmének nem az egyedüli eszköze. Általános, azaz minden veszélyes munkahelyre való alkalmazása pedig nem következik az Alkotmány hátrányos megkülönböztetés tilalmának elvéből, illetve a legmagasabb szintű testi, lelki egészséghez való alapjogból. Az esélyegyenlőség, az egészséghez való jog érvényesülésének így nem feltétele, hogy jogszabály az egészségre ártalmas munkahelyeken általánosan csökkentett munkaidőt írjon elő. A végzett munka mennyiségének és minőségének megfelelő jövedelemhez való jog [Alkotmány 70/B. (2) bek.] pedig nem áll összefüggésben azzal, hogy nincs a korábbiakkal, az Abh.-t megelőzővel azonos szabályozás az expozíciós időre. Az Alkotmánybíróság nem látta megalapozottnak a nemzetközi szerződésből fakadó kötelezettség elmulasztását kifogásoló országgyűlési képviselői indítványokat sem. Ebben a tekintetben úgy foglalt állást, hogy a magyar szabályozás egészében kielégíti a vállalt nemzetközi kötelezettségeket. A hivatkozott nemzetközi szabályozás, de az Európai Unió irányelvi szintű szabályai esetében is megállapítható a prevenció szándéka, és a kockázatok megszüntetésére, csökkentésére törekvés, ami a magyar szabályozásban is tetten érhető. Ezért az Alkotmánybíróság elutasította ezen indítványokat is. Közzétéve az Alkotmánybíróság Határozatai szeptemberi számában, /B/2006. AB határozat I. A szabad orvosválasztás eltérően érvényesül a háziorvosi ellátások és a kórházi ellátások tekintetében. Utóbbi körben a kórházi ellátások eltérő jellegére figyelemmel a szabad orvosválasztás összefüggésben áll ugyan az emberi méltósággal, illetve a testi integritáshoz való joggal, de nem tekinthető az önrendelkezési jog kifejeződésének. II. Egy törvény közjogi érvénytelenségének vizsgálatakor az időmúlás és a törvény hatálya alatt létrejött jogviszonyok fenntartása is értékelendő körülmény. [Alkotmány 54. (1) bek., 70/A., évi LXXXIII. tv. 19. (3) bek., 23. b) pont, 25. (6) bek.] Az Alkotmánybíróság több, egyesített indítványt bírált el, amelyek az egyes, az egészségügyet érintő törvényeknek az egészségügyi reformmal kapcsolatos módosításáról szóló évi CXV. törvény (Tv.) és a kötelező egészségbiztosítás ellátásairól szóló évi LXXXIII. törvény végrehajtásáról szóló 217/1997. (XII. 1.) Korm. rendeletet (Vhr.) módosító 319/2006. (XII. 23.) Korm. rendelet által bevezetett vizitdíj, kórházi napidíj, illetve részleges térítés egyes szabályait támadták. Az indítványozók támadták a Tv. kötelező egészségbiztosítás ellátásairól szóló évi LXXXIII. törvényt (Ebtv.) módosító 3. -át, illetve az Ebtv. 18/A. -át beillesztő 7. -át, és a Vhr. ezekhez kapcsolódó 5/C H. -ai szabályozását, továbbá a társadalombiztosítás ellátásaira és a magánnyugdíjra jogosultakról szóló évi LXXX. törvény (Tbj.) 2. (3) bekezdését, valamint a kötelező egészségbiztosítás ellátásairól szóló évi LXXXIII. törvényben meghatározott díjfizetési kötelezettségük teljesítése szövegrészét, amelyet általánosságban ellentétesnek ítéltek az egészséghez való joggal [Alkotmány 70/D. ]. Az indítványozók szerint a vizitdíj bevezetése ellentétes a társadalmi szinten megfizetett szolgáltatások
17 1. szám, ALKOTMÁNYBÍRÓSÁGI SZEMLE 17 elvével, és fenyegeti az élethez való alapvető jog [Alkotmány 54. (1) bekezdése] érvényesülését. Támadták a sürgős szükség kategóriájába tartozó ellátások körét. Vitatták annak az intézkedésnek az alkotmányosságát, amellyel a jogalkotó korlátozta a szabad orvosválasztás lehetőségét, és vitatták a térítési díjak mértékének alkotmányosságát is. Az adatvédelmi biztos a vizitdíj visszaigényelhetőségére vonatkozó nyugták adattartalmára tekintettel vitatta a szabályozás alkotmányosságát. Végül egyes indítványozók az elfogadott törvényi szintű szabályok közjogi érvénytelenségére hivatkoztak. Az elbírálás ideje alatt, a március 9-i országos ügydöntő népszavazáson hozott döntésekre tekintettel az indítványokban támadott jogszabályi rendelkezések egy része módosult. Mivel az Alkotmánybíróság utólagos absztrakt normakontroll-eljárásban csupán hatályos rendelkezések alkotmányosságát vizsgálja, ezért elbírálásra a szabad orvosválasztást korlátozó rendelkezések, valamint a Tv. közjogi érvénytelenségével összefüggő azon indítványi elemek kerülhettek, amelyek a felkészülési idő hiányára hivatkoztak. Az Alkotmánybíróság az indítványokat elutasította. Az Alkotmánybíróság nem minősítette alkotmányellenesnek azt, hogy a törvény térítési díj előírása ellenében, azaz feltételtől tette függővé a választott egészségügyi szolgáltatónál a beosztott orvos helyett másik orvos igénylését. Hivatkozva a 36/2000. (X. 27.) AB határozatára, a Testület megállapította, hogy szabad orvosválasztás az emberi méltósághoz való jogból levezetett rendelkezési jog kifejeződése, amely a beteg esetében a testi integritáshoz való jogot is magában foglalja. Másként látta azonban érvényesülni e jogot a háziorvosi ellátásban és másként a kórházi ellátásoknál. Utóbbi esetben a szabad orvosválasztás csupán összefüggésben áll az emberi méltósághoz való joggal. Ilyen körülmények között az alapjog-korlátozás általános szabályai nem alkalmazhatóak. Ezért azok a szabályok, amelyek a térítési díj megállapításával, illetve a térítési díj mértékén keresztül korlátozták a háziorvosi ellátáson kívüli szabad orvosválasztás jogát, nem ellentétesek alkotmányos alapjogokkal. Mivel a részleges térítés előírása nem érint alapjogot, ezért az nem minősíthető hátrányos megkülönböztetésnek sem. Az Alkotmánybíróság vizsgálta a Tv. közjogi érvénytelenségére vonatkozó indítvány megalapozottságát is. Elutasító döntésének meghozatalakor a testület figyelemmel volt az időmúlásra, és a Tv. hatálya alatt létrejött jogviszonyokra is. Közzétéve az Alkotmánybíróság Határozatai októberi számában, /2010. (X. 20.) AB határozat I. A közúti közlekedésről szóló törvényben a parkolási díjak, pótdíjak önkormányzati rendeletben történő megállapítására adott felhatalmazás megsemmisítése kihat az ennek alapján megalkotott rendeletek alkotmányosságára. II. Nem ellentétes a jogbiztonság elvével és a törvény előtti egyenlőséggel, hogy jogegységi eljárás lefolytatásának van helye, ha a Legfelsőbb Bíróság valamely tanácsa jogkérdésben el kíván térni a Legfelsőbb Bíróság másik ítélkező tanácsának határozatától. III. A polgári perrendtartás azon rendelkezései, melyek a per tárgyától függően kizárják a felülvizsgálatot, nem érintik a felek bírósághoz való fordulási jogát. [Alkotmány 2. (1) bek.; 57. (1) bek.; évi LXVI. tv. 29. (1) bek. b) pont; évi III. tv (3) bek.; Kaposvár Megyei Jogú Város Önkormányzatának 25/1999. (X. 29.) önkormányzati rendelete] Az indítványozó utólagos normakontrollra irányuló kérelmet és alkotmányjogi panaszt is előterjesztett, melyben több jogszabályhely megsemmisítését kezdeményezte. Egyrészt a jogállamiság elve [Alkotmány 2. (1) bekezdése] alapján támadta Kaposvár Megyei Jogú Város Önkormányzata fizetőparkolók üzemeltetéséről szóló 25/1999. (X. 29.) önkormányzati rendeletének (Ör.) több előírását. Emellett kifogásolta a bíróságok szervezetéről és igazgatásáról szóló évi LXVI. törvénynek (Bszi.) azt a pontját, mely jogegységi eljárás lefolytatását teszi lehetővé akkor, ha a Legfelsőbb Bíróság valamely tanácsa jogkérdésben el kíván térni a Legfelsőbb Bíróság másik ítélkező tanácsának határozatától. E szabályt az Alkotmány 2. (1) bekezdésének és 57. (1) bekezdésének sérelme miatt találta alkotmányellenesnek, mert a Legfelsőbb Bíróság a kifogásolt jogszabályhely alapján több évtizedes gyakorlatot változtathat meg. Végül az Alkotmány 57. (1) bekezdése és 2. (1) bekezdése alapján kifogásolta a polgári perrendtartásról szóló évi III. törvény (Pp.) azon szabályait, melyek a pertárgyérték nagyságától és a per tárgyától függően korlátozzák a felülvizsgálat lehetőségét. Az Alkotmánybíróság az indítványt részben megalapozottnak találta: az Ör.-t pro futuro hatállyal megsemmisítette, és a törvényi rendelkezések alkotmányellenességének megállapítására irányuló indítványrészeket viszont elutasította. Az Ör. vizsgálata körében az Alkotmánybíróság arra a korábbi határozatára hivatkozott, amelyben megsemmisítette a közúti közlekedésről szóló törvényben foglalt felhatalmazást, melynek alapján a helyi önkormányzatok a parkolásért díj és pótdíj szedését rendelhették el. Az Alkotmánybíróság e határozatában hangsúlyozva, hogy a felhatalmazó rendelke-
18 18 ALKOTMÁNYBÍRÓSÁGI SZEMLE 1. szám, zés összefügg a helyváltoztatás szabadságával, illetve a szerződési szabadsággal megállapította, hogy a felhatalmazó norma az Alkotmány 2. (1) bekezdésébe ütközik. Részben azért, mert a törvényi rendelkezés nem határozza meg a díjmegállapítás kereteit, szempontjait és korlátait, ami az önkormányzati képviselő-testületek jogalkotási jogkörét önkényessé teszi. Részben pedig azért, mert a felhatalmazó rendelkezés nincs tekintettel sem az önkormányzatok díjmegállapításban fennálló és a szolgáltató kilététől független, tagadhatatlan gazdasági érdekeltségére, sem pedig az önkormányzatok árhatósági funkciójára, amely a közszolgáltatást igénybe vevők, a fogyasztók érdekeinek védelmét szolgálná. Ebben a határozatban az Alkotmánybíróság megsemmisítette a fővárosi közgyűlés parkolási rendeletét is, mert a felhatalmazó rendelkezés alkotmányellenessége kihatott a felhatalmazáson alapuló jogszabály alkotmányosságára is. Ehhez hasonló indokok alapján, vagyis a rendeletalkotásra vonatkozó alkotmányos felhatalmazás hiányára tekintettel, az Alkotmánybíróság egy későbbi határozatában megállapította Miskolc Megyei Jogú Város Önkormányzata parkolási rendeletének alkotmányellenességét is. A korábbi határozatokban kifejtett megállapításokat az Alkotmánybíróság a jelen ügyben is irányadónak tekintette. Az Ör.-t miként az a pream bulumból is kiderül Kaposvár Megyei Jogú Város Önkormányzata az Alkotmánybíróság által megsemmisített felhatalmazásra alapította. A felhatalmazó norma alkotmányellenessége az Ör. alkotmányosságára is kihatott, mivel a kaposvári közgyűlésnek nem volt alkotmányos felhatalmazása a jogalkotásra. Az Ör.-re vonatkozóan előterjesztett alkotmányjogi panasz alapján a testület alkalmazási tilalmat is megállapított. Ezzel összefüggésben rámutatott arra, hogy az Alkotmánybíróság gyakorlata szerint az olyan alkotmányjogi panasz, mely kizárólag az Alkotmány 2. (1) bekezdésén alapul, azaz hiányzik belőle alapjogsérelem állítása, rendszerint nem felel meg a törvényi követelményeknek. Jelen ügyben azonban az Alkotmánybíróság figyelemmel volt arra, hogy a megsemmisített önkormányzati rendelet az Alkotmány 58. (1) bekezdésében megfogalmazott helyváltoztatás és azon belül a közlekedés szabadságával áll közvetlen összefüggésben. Az Alkotmánybíróság egy korábbi határozatában már vizsgálta a jogegységi eljárásra vonatkozó rendelkezések alkotmányosságát. Ebben kifejtette: magának a jogegységi határozatnak a funkciójából ered, hogy a jogegységi határozattal az ítélkezési gyakorlat megváltoztatható. Akkor, amikor a Legfelsőbb Bíróság valamely tanácsa jogkérdésben el kíván térni a Legfelsőbb Bíróság másik ítélkező tanácsának határozatától, a joggyakorlat továbbfejlesztése a cél. A testület megítélése szerint az indítványozó által támadott szabály nem ellentétes a jogbiztonság követelményével, éppen ellenkezőleg, annak érvényesülését szolgálja. Annak a lehetőségét teremti meg, hogy a kialakult gyakorlattól való eltérésre ne egyedi határozattal kerüljön sor, hanem a joggyakorlat továbbfejlesztésének szükségességéről, illetve annak irányáról jogegységi eljárás keretében jogegységi tanács döntsön. Annak megelőzésére szolgál tehát, hogy eltérő gyakorlat alakuljon ki ugyanabban a jogkérdésben a legmagasabb szintű bírói fórumon belül, melyet csak egy utólagos, az egységes ítélkezési gyakorlat kialakítását célzó jogegységi eljárásban lehet megszüntetni. Mindezek folytán e szabály összhangban áll az Alkotmány 57. (1) bekezdéséből folyó törvény előtti egyenlőség elvével is. A Pp.-nek a felülvizsgálat kizárására vonatkozó, a pertárgyértékkel összefüggő rendelkezése [271. (2) bekezdés] egy korábbi alkotmányossági vizsgálat tárgyát képezte. Ebben az ügyben az Alkotmánybíróság az Alkotmány 57. (1) bekezdésének és 2. (1) bekezdésének sérelmére alapított indítványokat elutasította. Ezért ebben a tekintetben ítélt dolog miatt az eljárást megszüntette. A felülvizsgálati lehetőséget a per tárgyától függően korlátozó Pp.-szabály az indítványozó szerint azzal a következménnyel jár, hogy az állampolgárok egyes csoportjait kizárják a jogorvoslati lehetőségből. Az Alkotmánybíróság eddigi gyakorlatát megerősítve azonban kimondta, hogy a támadott rendelkezés nem érinti az Alkotmány 57. (1) bekezdésének érvényesülését, hiszen ez a felülvizsgálatra vonatkozó rendelkezés nem befolyásolja azt, hogy bárki a perben érvényesíthető jogait és kötelességeit bírósági megítélés elé vigye. A korlátozás pedig nem személyekre (jogalanyokra) vonatkozik, hanem az általuk érvényesített követelés jellegére (tárgyára vagy értékére). Alkotmánybírósági ügyszám: 357/D/2007. Közzétéve a Magyar Közlöny évi 162. számában, /B/2005. AB határozat A jogbiztonság és a szerzett jog alkotmányos védelme nem értelmezhető akként, hogy a múltban keletkezett jogviszonyokat soha nem lehet megváltoztatni. Az orvosok kötelező szakmai továbbképzésének előírása összhangban áll az államnak azzal az alkotmányos kötelezettségével, hogy a polgárai számára biztosítsa a lehető legmagasabb szintű testi és lelki egészséget. [Alkotmány 2. (1) bek., 9. (2) bek., 70/A. (1) bek. és 70/B. (2) bek.; 52/2003. (VII. 22.) EszCsM rendelet] Az indítványozó az orvosok, fogorvosok, gyógyszerészek és klinikai szakpszichológusok folyamatos to-
19 1. szám, ALKOTMÁNYBÍRÓSÁGI SZEMLE 19 vábbképzéséről szóló 52/2003. (VII. 22.) EszCsM rendelet (R.) egészének megsemmisítését kérte. Kifogásolta az R.-ben előírt kötelező szakmai továbbképzés bevezetését, mert más szakmákban ismeretlen módon kötelezi az orvosokat számukra súlyos anyagi terhet jelentő továbbképzések elvégzésére. Az indítványozó a szabályozást visszaható hatályúnak is tartotta, mivel a továbbképzési kötelezettség a korábban diplomát szerzett orvosokat is sújtja. Az Alkotmánybíróság az indítványt elutasította. Az Alkotmánybíróság utalt a közjegyzőket utólagos szakvizsgára kötelező szabály kapcsán korábban kifejtett álláspontjára, miszerint a jogbiztonság és a szerzett jog alkotmányos védelme nem értelmezhető akként, hogy a múltban keletkezett jogviszonyokat soha nem lehet alkotmányos szabályozásokkal megváltoztatni. Erre tekintettel nem sérti a visszaható hatályú jogalkotás tilalmát, hogy az R. kötelezővé teszi az orvosok folyamatos továbbképzésben való részvételét. A munkához, foglalkozáshoz, vállalkozáshoz való alapjoggal kapcsolatban az Alkotmánybíróság kifejtette, hogy a folyamatos szakmai továbbképzés célja nyilvánvalóan összefügg az eredeti orvosi képesítés céljaival. Egészségügyi tevékenységet csak megfelelő egészségügyi szakképesítés birtokában lehet végezni, ez utóbbinak pedig része a szakmai továbbképzés is. Az a jogalkotói cél, amely az egészségügyi ellátás megfelelő szakmai színvonalának biztosítása érdekében előírja a kötelező továbbképzést, teljes mértékben összhangban áll az államnak azzal az alkotmányos kötelezettségével, hogy a polgárai számára biztosítsa a lehető legmagasabb szintű testi és lelki egészséget. Ezt követően az Alkotmánybíróság megvizsgálta, hogy az R.-ben támasztott követelmények túlzottnak tekinthetők-e. Az R. szabályainak részletes áttekintését követően megállapította, hogy az ötéves képzési periódus és a továbbképzési pontoknak a megszerzést követő évre való átvitelének lehetősége megfelelő határidőt biztosít a továbbképzési kötelezettség teljesítésére. A képzési követelmények tartalmi túlzottságát az Alkotmánybíróság nem vizsgálta, azonban álláspontja szerint az a körülmény, hogy azokat az orvosképzést folytató egyetemek akkreditálják, kellő biztosítékot jelent arra, hogy a szakmailag leginkább indokolt területeken folyjék továbbképzés. Minderre tekintettel az Alkotmánybíróság megállapította, hogy a működési nyilvántartásból való törlés súlyos jogkövetkezménye sem tekinthető szükségtelennek és aránytalannak azokkal szemben, akik a követelmény teljesítését nem igazolják. Végül az Alkotmánybíróság kifejtette, hogy az indítványozó a hátrányos megkülönböztetés tilalmával öszszefüggésben tévesen tekinti homogén csoportnak a felsőfokú végzettséget szerzettek összességét. Ez a kör ugyanis jogaikban és kötelezettségeikben össze nem vethető pozícióban lévő személyeket foglal magában, ezért a hátrányos megkülönböztetés tilalmának sérelme nem állapítható meg. Közzétéve az Alkotmánybíróság Határozatai októberi számában, /D/2005. AB határozat I. A bírósághoz fordulás és a szerződési szabadság alkotmányos jogából következik, hogy a szerződő feleknek joguk van arra, hogy jogvitájukat szerződéssel választottbírósági útra tereljék. II. Az Alkotmányból nem vezethető le annak szükségessége, hogy a választottbírósági díjat törvényi szinten kell szabályozni. [Alkotmány 2. (1) bek., 50. (1) bek., 57. (1) bek., évi LXXI. tv. 42. (2) bek. d) pont; évi XCIII. tv.] Az indítványozó alkotmányellenes mulasztás megállapítását kérte a választottbíráskodásról szóló évi LXXI. törvény (Vbt.) azon rendelkezésével összefüggésben, mely szerint a választottbíróság megszünteti az eljárást, ha annak lefolytatása megítélése szerint szükségtelen vagy lehetetlen. A beadványa tárgyi hatályát az indítványozó a gazdasági társaságokról szóló törvény alapján indult választottbírósági eljárásokra korlátozta, és azt tartotta alkotmányellenesnek, hogy a támadott jogi rendelkezés nem tartalmazza azt a szabályt, melynek értelmében a per megszüntetése esetében a keresetlevél beadásához fűződő jogi hatályok harminc napig fennmaradnak. Mindez az Alkotmány 2. (1) bekezdésének, 50. (1) bekezdésének és 57. (1) bekezdésének a sérelmét okozza. Az indítványozó annak a megállapítását is kérte, hogy a jogalkotó mulasztásával alkotmányellenes helyzetet idézett elő, mivel a Vbt. és az illetékekről szóló évi XCIII. törvény (Itv.) nem szabályozzák a választottbírósági díjakat, vagy legalábbis azok legmagasabb nagyságrendjét. A díjakat ugyanis a Magyar Kereskedelmi és Iparkamara (MKIK) mellett szervezett Állandó Választottbíróság (ÁVB) Eljárási Szabályzatának (Vbesz.) a Díjszabályzata szabja meg. Mindez sérti az Alkotmány 2. (1) bekezdését, valamint az 50. (1) bekezdését és az 57. (1) bekezdését. Az Alkotmánybíróság az indítványt elutasította. Korábbi gyakorlatát összefoglalva az Alkotmánybíróság kiemelte, hogy az Alkotmány 57. (1) bekezdésében foglalt rendelkezés a bírósághoz fordulás alapjogát is tartalmazza, azaz a jogvitában érdekelt félnek alkotmányos joga van arra, hogy ügyét bíróság elé vigye, amely alkotmányos alapjog hasonlóan a többi szabadságjoghoz magában foglalja annak szabadságát is, hogy e jogával ne éljen. Az eljárásjogi értelemben vett fél rendelkezési joga az alkotmányos önren-
20 20 ALKOTMÁNYBÍRÓSÁGI SZEMLE 1. szám, delkezési jog egyik aspektusa, eljárásjogi vonatkozása, amely az egyén autonómiáját érinti, illetőleg azzal kapcsolatos. A bírósághoz fordulás alapjogának negatív oldalából és a szerződési szabadság alkotmányos jogából következik, hogy a szerződő feleknek joguk van arra, hogy egyező szerződési akarattal bizonyos jogszabály által biztosított lehetőségekről kifejezetten lemondjanak, illetőleg a törvényes lehetőségek igénybevételét amennyiben azok nem feltétlen érvényesülést kívánó rendelkezések megállapodásukkal kifejezetten kizárják. A szerződő feleknek ilyen joga, hogy jogvitájukat szerződéssel választottbírósági útra tereljék. Senki sem kötelezhető azonban ilyen tartalmú szerződés megkötésére. Az Alkotmánybíróság álláspontja szerint nem állapítható meg az indítványozó által állított alkotmányellenes helyzetet előidéző szabályozási hiány. Mivel a választottbíróság felhatalmazása arra, hogy valamely jogvitát eldöntsön, a felek eljárásjogi tartalmú magánjogi szerződésén alapszik, nem sért más alkotmányos rendelkezést sem, ha a felek vitájukat oly módon rendezik, hogy azt választott bíróság elé tárják, s annak döntését véglegesnek fogadják el. A választottbírósági díjak törvényi meghatározásának hiányát kifogásoló indítványrész tekintetében az Alkotmánybíróság utalt az Itv. azon előírására, mely szerint választottbírósági eljárásban az illeték az eljárás tárgya értékének 1%-a, de legalább 5000 forint, legfeljebb forint. Tehát az Itv. tartalmazza a tárgyi hatályának megfelelő jogi rendelkezést. A Vbesz. pedig meghatározza a választottbírósági díjakat is, amelyek az adminisztratív költségek, a bírói honorárium és a közterhek összegéből tevődnek össze. A választottbíróság hatáskörének kikötésekor a felek előre tudják, hogy jogvita esetén milyen összegű eljárási díjjal kell számolniuk. Ugyanakkor a választott bírósági díjak ugrásszerű megemelése maga után vonhatja a választottbírósági klauzulák felek általi felbontását, és az ügyek állami bírósági útra terelését. Ezen szabályok összevetéséből az Alkotmánybíróság arra a következtetésre jutott, hogy nem áll fenn az indítványozó által állított szabályozási hiány, a felhívott alkotmányi rendelkezésekből pedig nem vezethető le, hogy a választottbírósági díjat törvényi szinten kell szabályozni. Közzétéve az Alkotmánybírósági Határozatok októberi számában, /B/2007. AB határozat Nem sérül a sértett jogorvoslathoz való joga, amennyiben a bíró kizárását megtagadó határozattal szemben nem élhet fellebbezéssel. [Alkotmány 2. (1) bek., 8. (1) bek., 57. (1) és (5) bek., évi XIX. törvény 24/A. (3) bek.] Az indítvány a büntetőeljárásról szóló évi XIX. törvény (a továbbiakban: Be.) 24. (8) bekezdés második fordulat alkotmányellenességének megállapítására és megsemmisítésére irányult. Az érvelés szerint a sértett mindazon helyzetben el van zárva a pártatlan eljárás kikényszerítésének lehetőségétől, amikor az érdemi határozat ellen nincs jogorvoslathoz joga. Ennek oka pedig az, hogy a sértettnek nincs a bíró kizárását megtagadó határozat ellen önálló jogorvoslati joga, a döntést csak az érdemi határozat elleni fellebbezésben kifogásolhatja. Az Alkotmánybíróság elutasította az indítványt. Az Alkotmánybíróság elsőként a jogorvoslathoz való alkotmányos joggal kapcsolatos eddig legfontosabb megállapításait foglalta össze, annak hangsúlyozásával, hogy a nem érdemi, nem ügydöntő határozatok esetében a felülvizsgálatot nem biztosító jogorvoslat nem feltétlenül alkotmányellenes. Eddigi gyakorlatában a döntés tárgyára és a döntés személyre gyakorolt hatásának tulajdonított jelentőséget a tekintetben, hogy mit tekint érdeminek. Megállapította továbbá, hogy a jogorvoslathoz való jog kizárólag a jogviták ésszerű időn belüli elbírálásának érdekében és azzal arányosan lehet korlátozni. A bíró kizárása kapcsán a testület eddigi gyakorlatában a független, pártatlan bírósághoz való jog teljesülésének alapkövetelményéből indult ki. A pártatlan bírósághoz való jog kapcsán jelentőséget tulajdonított az abszolút és relatív kizáró okok megkülönböztetésének, valamint korábbi döntésére alapozva hangsúlyozta azt is, hogy mindig külső megítélést igényelnek a kizárás azon esetei, amikor a relatív kizáró okot nem a bíróság tagja jelenti be. A pártatlan eljárás érvényesülését a Be. számos rendelkezésével juttatja kifejezésre. Erre utal például a kizárási okok körültekintő és részletes felsorolása, illetve a tárgyban hozott külső döntés elleni jogorvoslat biztosítása is. Amellett, hogy a kizárt bíró eljárási részvételéhez az eljárás minden szakaszában hangsúlyos és súlyos következményeket fűz, a támadott rendelkezés éppen e súlyos és az eljárás hatékonyságát, időszerűségét hivatott szolgálni azzal, hogy a bíró kizárását megtagadó határozat ellen jogorvoslattal lehet élni, de ugyanezen okok miatt az sem kifogásolható alkotmányossági okból, hogy a sértett jogorvoslati jogának az érdemi határozatra fokuszáló korlátozásával a jogalkotó a visszaélés megakadályozására törekszik. A határozathoz Dr. Lévay Miklós alkotmánybíró párhuzamos indokolást fűzött. A döntéssel egyetértve kifejtette, hogy az Alkotmány 57. (5) bekezdése szerinti jogorvoslathoz való jogot sérti, hogy a Be. a bíró

References: Bíróság 
 Bíróság 
 bíróság 
 Bíróság 
 bíróság 
 Bíróság 
 Bíróság 
 Bíróság 
 Bíróság 
 bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság 
 bíróság 
 bíróság